Beta\t 8. decembra 2015. 14:05\nTrener fudbalera Novog Pazara Radmilo Ivančević rekao je danas da je pobeda nad Jagodinom u zaostalom meču 19. kola Super lige Srbije imperativ za njegov tim i da će sve osim osvajanja tri boda predstavljati katastrofu.\nOn je na konferenciji za novinare na Gradskom stadionu rekao da je duel sa Jagodinom od izuzetne važnosti za njegov tim, pogotovo posle loše igre i poraza od Metalca u Gornjem Milanovcu u prošlom kolu (2:3).\n“Jagodina je u seriji dobrih rezultata, znaju da igraju fudbal, to su i pokazali u poslednjih par utakmica kada su igrali nerešeno sa Partizanom i lako savladali Metalac u Gornjem Milanovcu. Ipak, verujem u moje momke, vidi se napredak i na nama je da damo maksimum jer samo tako možemo do povoljnog rezultata protiv Jagodinaca”, rekao je Ivančević.\nUtakmica 19. kola Super lige između Novog Pazara i Jagodine igra se sutra od 13 časova na Gradskom stadionu, a odložena je prošlog vikenda zbog lošeg stanja terena prouzrokovanog snegom.\nDomaćin je trenutno na 12. na tabeli sa 20 osvojenih bodova, dok su Jagodinci 14. sa četiri boda manje.\nU prvom duelu ova dva tima, Novi Pazar je u četvrtom kolu golovima Predraga Pavlovića i Stefana Aškovskog slavio u Jagodini sa 2:1.\nMeđutim, Pazarci su bez pobede već dva meseca, a u poslednjih sedam mečeva osvojili su samo dva boda.\nIvančević je naveo da se to odrazilo na samopouzdanje ekipe, ali ipak veruje da će do zimske pauze njegov tim osvojiti bar sedam bodova.\n“Nikako nije dobro kada se gubi, ali su momci svesni u kakvoj smo situaciji. Do pauze su nam ostale tri utakmice i verujem da ćemo osvojiti bar sedam bodova. Bitno je da ne ponavljamo greške koje smo pravili u Gornjem Milanovcu, jer je nedopustivo da se u tri meča primi devet golova”, naglasio je Ivančević.\nIako par igrača imaju sitnije povrede, iskusni stručnjak će moći da računa na sve fudbalere za sutrašnji duel, a zbog loše igre odbrane najavio je promene u zadnjoj liniji tima.


Tim za škole: Odluka o nastavi od ponedeljka - Užice online\nJoš nema odluke o raspustu\nPomoćnik ministra za predškolsko i osnovno obrazovanje Milan Pašić rekao je, gostujući u Jutarnjem programu RTS-a, da je juče bila 15. sednica Tima za škole gde je utvrđeno da je došlo do postepenog poboljšanja epidemijske situacije i ubrzanog smanjenja pozitivnih slučajeva, što je ohrabrujuće.\n“Nažalost, opšta stopa pozitivnih je i dalje velika. Verujem da su i dosadašnje mere dale rezultite. Od ponedeljka, 22. novembra, u svim osnovnim i srednjim školama na teritoriji Republike Srbije učenici će pohađati nastavu po prvom neposrednom modelu, što znači da su svi u odeljenju zajedno. Izuzev škola u kojima se odeljenja dele, pa oni idu na kombinovani model ili ako su slučajno prešli na onlajn”, naveo je Pašić.\n“Imali smo 11 odeljenja koja su prešla na onlajn, 88 odeljenja se podelilo na grupe A i B i šest od tih podeljenih je prešlo na onlajn. To su mali procenti”, kaže Pašić dodajući da je raspust imao neke efekte.\nStipendije za 187 učenika i studenta sa teritorije grada Užica\n“Ukinuti zaključivanje ocena na polugodištu”


Nemački auto-gigant Volkswagen zabeležio je u septembru rast prodaje u Evropi, uprkos skandalu sa izduvnim gasovima.\nUdruženje evropskih proizvođača automobila (ACEA) saopštilo je danas da je prodaja volkswagenovih automobila porasla za 6,6 procenata, a da je cela grupa, uključujući i druge brendove, povećala prodaju za 8,4 odsto.\nOvi podaci podudaraju se sa rastom broja registrovanih automobila, koji se beleži u EU, od skoro deset odsto. Uprkos značajnom ovogodišnjem rastu, ACEA konstatuje da je tržište automobila i dalje značajno ispod nivoa od pre finansijske krize. Volkswagen je polovinom septembra dospeo u centar skandala, kada su američke vlasti otkrile u njegovim vozilima softver koji "vara" prilikom kontrole izduvnih gasova. Zbog toga je nemački proizvođač bio prinuđen da samo u EU povuče oko 8,5 miliona dizel-automobila.\nČekajući novu Doing Business listu…\nProdaje se “RAJ NA ZEMLJI”: Evo koliko košta OSTRVO na Bahamima (VIDEO)...


Porošenko naredio istragu o ukrajinskim raketnim motorima - 16.08.2017, Sputnik Srbija\nPredsednik Ukrajine Petro Porošenko naredio je da se sprovede istraga nakon vesti objavljene u listu „Njujork tajms“ o mogućem predavanju ukrajinske tehnologije... 16.08.2017, Sputnik Srbija\nevropa, vesti, svet, ukrajina, severna koreja, petro porošenko\nList „Njujork tajms“ objavio je istragu američkih eksperata koji pretpostavljaju da je Severna Koreja dobila motore ukrajinske proizvodnje za svoje balističke rakete. Ukrajinske vlasti i nadležne kompanije negirale su ovu informaciju, saopštivši da se u ukrajinskim fabrikama ne proizvode takvi motori.\nKijev je potom pretpostavio kako je moguće da je ukrajinski motr kopiran u „nekoj zemlji“ i da je dospeo u Severnu Koreju preko kineske teritorije. Brojni ukrajinski političari izjavili su da je tekst u „Njujork tajmsu“ inspirisala Rusija.\n„Koliko god nam se činilo da su optužbe na račun Ukrajine apsurdne, kao odgovorni partneri moramo pažljivo da proverimo informaciju ’Njujork tajmsa‘ o navodnoj isporuci raketnih motora ili drugih tehnologija Severnoj Koreji. Zbog toga sam naložio da se bez odlaganja, uz predsedavanje sekretara Saveta za nacionalnu bezbednost i odbranu Ukrajine i uz učešće Međuresorne komisije za vojno-tehničku saradnju i kontrolu izvoza, kao i državnog preduzeća ’Južmaš‘ i konstruktorskog biroa ’Južnoje‘, sprovede istraga o ovoj situaciji i da se rezultati saopšte u roku od tri dana“, napisao je danas Porošenko na svojoj stranici na Fejsbuku.\nUkrajinski predsednik je rekao kako je uveren da će to „omogućiti da se potvrdi da su izmišljene“ pretpostavke o „ukrajinskom tragu“ i da se „utvrdi pravi izvor i zamisao ove neosnovane laži“.\nPorošenko je dodao da se Ukrajina savesno pridržava međunarodnog režima neširenja nuklearnog oružja.


Severna Mitrovica: Trezne glave napred/\nizvor: rse foto: rfe 30.03.2018.\nSeverna Mitrovica: Trezne glave napred\nSituacija u Severnoj Mitrovici nakon dešavanja u ponedeljak je mirna, ali i dalje napeta. Mišljenja i stavovi Mitrovčana povodom daljeg razvoja situacije su podeljena. Dok jedni smatraju da je važna uloga i podrška zvaničnog Beograda u ovoj situaciji, drugi navode da je reakcija ipak bila blaga nakon što su kosovske vlasti privele šefa Kancelarije za Kosovo u Vladi Srbije, Marka Đurića.\nIstraživač u oblasti bezbednosti Veroljub Petronić u razgovoru za Radio Slobodna Evropa navodi da izjave srpskih zvaničnika više plaše Srbe na terenu, nego Albance. Pesimista je da će se situacija stabilizovati u skorije vreme, te da će obe strane sesti za pregovarački sto.\nTrenutnoj atmosferi u Mitrovici, koja mu se ne sviđa jer je, kako navodi, predozirana, kaže da su doprineli delimično i mediji i zvaničnici obe strane.\n"Izjave zvaničnika koje možemo nazvati onaj 'challenge speech', izazivački govor malo i sa jedne i sa druge strane. Retorika Beograda bi mogla da bude malo blaža, iz prostog razloga što ona više plaši Srbe na terenu, nego Prištinu. Priština preti hapšenjima zbog nepoštovanja zakona i tako dalje, a sama radi na tome da ne poštuje zakonske odluke koje je donela", ocenjuje Petronić.\nIstiče da pojedine Srbe izjave plaše iz prostog razloga što postoji pretpostavka, možda i subjektivan stav, da je to uvod u nove konflikte, čak u nove incidente i obračune.\n"Ulivanje nade na pogrešan način ne treba da bude emotivno u ovim nestabilnim vremenima. Trezne glave treba da i jedna i druga strana urade sve što treba", pojašnjava Petronić.\nOn smatra da bi da Međunarodna zajednica, uključujući EU, OEBS i KFOR, pored izjava da budno prate situaciju, svojim prisustvom na terenu ulile "narodu nadu da drže stvari pod kontrolom".\nNadežda Gajić je ogorčena nakon situacije u ponedeljak u Severnoj Mitrovici.\n"Ovo što su uradili nije imalo smisla, zato što su to obični razgovori. Ovako, odjednom da se upadne, to je stvarno terorizam. To je nešto što ne mogu da shvatim", kaže Gajić.\nMeđutim, Nadežda Gajić tvrdi da poruke zvaničnika iz Beograda smiruju tenzije.\n"Sada sam smirena. Ne možemo ni mi stalno da se povlačimo, a oni da rade, a zna se šta su nam napravili. Ja sam baš iz Prištine. Ljudi su i oni, ljudi smo i mi. Računam da može to za stolom da se rešava i da bude sve ok, a ne na ovaj način", apeluje Gajić.\n"Uopšte se ne bojim. Sad mogu da otputujem za Prištinu. Apsolutno se ne bojim", dodaje ona.\nAleksandar Milenković kaže da se ovih dana oseća posramljeno kao Srbin, zbog dešavanja i hapšenja Marka Đurića, navodeći da to nije bilo potrebno.\n"Trenutno ne osećam strah, podrška svakako prija, ali očekivao sam žešću reakciju, pre svega, od predsednika Aleksandra Vučića (predsednik Srbije, prim. aut.). Osim toga što je rekao, očekivao sam veću reakciju samog Saveta za nacionalnu bezbednost, međutim, ona je izostala. Ali nadam se da je to u funkciji boljeg mira i stabilnosti ovde na Kosovu i Metohiji", navodi Milenković.\nMilenković smatra da će situacija kratkoročno biti stabilna, ali da posledice mogu biti dalekosežne.\n"Videćemo šta će se dešavati u narednim danima. Čak ne danima, već nedeljama i mesecima. Ovo može da bude neka vrsta početka ledenog brega, ali za sada ne očekujem ništa strašno", ističe ovaj građanin Severne Mitrovice.\nPremijer Kosova Ramuš Haradinaj razrešio je dužnosti ministra unutrašnjih poslova Kosova Fljamura Sefaja i direktora Kosovske obaveštajne agencije Dardana Gašija potvrđeno je Radiju Slobodna Evropa (RSE).\nInformacija će uskoro biti i službeno objavljena.\nDo ovoga je došlo nakon hapšenja u četvrtak i deportacije šest turskih državljana, od kojih njih petoro su bili radnici Mehmet Akif škola na Kosovu. Njima je Ministarstvo unutrašnjih poslova ukinulo boravišne vize pošto ih je Obaveštajna agencija označila rizičnim osobama.\nO akciji hapšenja i deportacije, koju je sprovela policija Kosova u koordinaciji sa Kosovskom obaveštajnom agencijom, nisu bili upoznati ni premijer, ni predsednik zemlje, ni predsednik Skupštine, saopštili su oni.\nPremijer Kosova Ramuš Haradinaj zatražio je u četvrtak uveče od direktora Kosovske obaveštajne službe Dritona Gašija, direktora policije Špenda Mađunija i ministara unutrašnjih poslova i pravde, Fljamura Sefaja i Abeljarda Tahirij da podnesu izveštaj u vezi zadržavanja i deportacije turskih državljana sa Kosova.\n"Zašto im je oduzeta boravišna dozvola, zašto su privedeni, zašto su hitno i tajno deportovani", zatražio je Haradinaj, navodi se u saopštenju vlade.


Jedna mašina iz kancelarijskog "arsenala" najviše se kupovala ove godine, a nije računar - Biznis Telegraf.rs\n04/11/20 | 11:28\nJedna mašina iz kancelarijskog "arsenala" najviše se kupovala ove godine, a nije računar\nGovorimo o štampaču, čija je važnost tek sada isplivala u prvi plan, kada su milioni zaposlenih počeli da rade od kuće, a mnogi od njih nemaju ovu mašinu\nPandemija korona virusa čini da daleko više obraćamo pažnju na stvari kao što su zdravlje, cenimo više momente sa prijateljima, ručak na otvorenom, ali takođe i da cenimo više svoj štampač.\nDa, štampač, parče opreme u svakoj kancelariji koje je postalo jedan od najtraženijih proizvoda tokom pandemije. Iako deluje neverovatno, ogroman rast tražnje za kućnim štampačima je nešto što će izgleda potrajati i duže od krize.\nKako se navodi u nedavnom izveštaju Deloitte-a, kada je pandemija korona virusa krenula, stotine miliona ljudi je ponelo računare iz kancelarije kuće, ali su ostavili štampače. Ovaj detalj nije delovao previše bitan dok svi kolektivno nismo shvatili koliko često ustvari štampamo, a ni ne razmišljamo o tome.\nPored mase izveštaja, faktura i drugih dokumenata, sada zbog pandemije i rada od kuće štampamo i masu adresnica, dokumenata za potpisivanje, potvrda i drugih dokumenata koje zahtevaju svi oko nas: od kurirskih službi do klijenata i saradnika.\nUpravo je to i razlog zbog čega su mnoge kompanije zaposlenima isplaćivale jednokratne dodatke za nabavku opreme. Čak i neke sitne privatne poslove koji smo ranije štampali na kancelarijskom štampaču i nadali se da niko neće zameriti, nekako smo "izbrisali iz sećanja" i tek selidbom na rad od kuće shvatili koliko zapravo štampamo i privatno.\nAko pogledamo region zapadnog Balkana, cifre su još veće. Kompanija Epson je nedavno podelila informaciju o prodaji njihovih EcoTank modela koji su veoma popularni zbog ekstremno niske cene po strani štampe, nakon inicijalne kupovine uređaja.\nŠtampači su tako imali prosečan rast prodaje od 63% na Zapadnom Balkanu, u periodu od aprila do kraja juna 2020, u odnosu na prvi kvartal prošle godine.\nUkoliko se pogledaju individualna tržišta dolazimo do još zanimljivijih podataka. Rast prodaje EcoTank štampača u Srbiji iznosi 23.64%, u Sloveniji 60.20%, a u Hrvatskoj neverovatnih 104.27%.\nAko uzmemo u obzir i činjenicu da je tržišni udeo tih štampača u Hrvatskoj dosta veliki, preko polovine tržišta, možemo pretpostaviti da je glavni faktor neverovatno niska cena po odštampanoj stranici, visoka pouzdanost zbog jednostavnosti i lako održavanje - faktori koji su bitni kompanijama koje se oslanjaju na udaljenu radnu snagu, gde je održavanje nepouzdane opreme pogubno za poslovanje.\nŠtampači, međutim, nisu jedini komad "nostalgije" koji u poslednje vreme doživljava bum. Ako pogledamo trendove na društvenim mrežama, možemo videti da se vraćaju i roleri, hrana u konzervama, domaći hleb, čak i projektori postaju sve popularniji zbog zatvaranja bioskopa širom sveta.\nAli, ako za bilo koji od ovih trendova možemo reći da će trajati i duže od pandemije, to su svakako štampači. Zabrane kretanja i prebacivanje radne snage na rad od kuće, naterali su mnoge kompanije da kreiraju nove procese, načine rada, procedure, i da zakorače u novu realnost, gde veliki deo zaposlenih ne mora da dolazi u kancelariju.\nTakve promene će sigurno uticati i na trendove u prodaji, a štampači su definitivno neočekivano tražena roba. I eto, štampač, do skoro nedovoljno cenjeni deo svake kancelarije za kojim su mnogi zaplakali kada su shvatili koliko im je stvarno potreban, "zacementirao" je svoju poziciju u pokretu masovnog rada od kuće.\nDa li će se skok nastaviti ili će kriva prodaje štampača postati opet ravna, videćemo verovatno početkom sledeće godine.


Za novu autobusku stanicu u Bijeljini obezbijeđena 3,2 miliona KM - Akta.ba\nZa novu autobusku stanicu u Bijeljini obezbijeđena 3,2 miliona KM\n25.06.2020. 13:49 / Izvor: SRNA\nGradonačelnik Bijeljine Mićo Mićić, koji je danas sa saradnicima posjetio gradilište nove autobuske stanice u gradu, na lokaciji nekadašnje željezničke stanice, rekao je da su za njenu izgradnju obezbijeđena 3,2 miliona KM.\nOn je najavio da će biti prosječen i novi put koji će stanicu direktno spojiti sa gradskom zaobilaznicom, što će centar Bijeljine rasteretiti od autobuskog saobraćaja i gužvi.\n"Autobuska stanica gradi se na površini od 10.000 metara kvadratnih. Na 1.300 metara kvadratnih biće glavna zgrada i peroni, uz prateće objekte i park koji će zelenilom koje je sačuvano odvojiti stanicu od okolnih zgrada", rekao je Mićić novinarima.\nGradonačelnik je dodao da je na mjestu sadašnje Autobuske stanice u centru grada planirana izgradnja javne garaže sa četiri nivoa.\nMićić je naveo da je izgradnja nove autobuske stanice u Bijeljini dio sporazuma koji je postigao sa liderom SNSD-a Miloradom Dodikom o podršci za 12 velikih infrastrukturnih projekata u Semberiji, ističući da se taj sporazum realizuje na dobrobit građana.\nRok za izgradnju Autobuske stanice je devet mjeseci, a izvođač radova je domaća firma "Buk promet".\nDirektor "Buk prometa" Jovan Gajić rekao je novinarima da imaju dobru logistiku i kapacitete i da će ispoštovati rok.\nArhitekta iz Bijeljine Marko Vukičević, koji je projektovao novu Autobusku stanicu u gradu, naveo je da će dolazni peroni biti odvojeni od odlaznih, glavna zgrada imaće i prostor za komercijalne sadržaje, a zadržano je postojeće zelenilo na lokaciji.


Akcija na uređenju jezerca uspješna – planiraju se daljnje aktivnosti – Trend.com.hr\nKARLOVAC – Jezerce pokraj Starog grada Dubovca uskoro će zasjati u novom sjaju i to zahvaljujući građanskoj inicijativi “Volite li i Vi Karlovac – Razmišljajmo pozitivno”. Ovo jezero posljednji put uređivano je prije 17 godina, a današnja akcija tek je početak uređenja.\nNa prvoj akciji uređenja jezerca uređen je pristupni dio, a sad je u planu postavljanje klupica i mostića preko jezerca. U ponedjeljak je u planu odraditi sastanak kako bi se dogovorilo pretvaranje jezerca u edukativni centar.\nNakon uređenja jezerca na Dubovcu u planu je čišćenje jezerca u Luščiću i iniciranje izgradnje riječne marine na Kupi.\nKao inicijativa želimo predlagati ideje, bez loših primisli, već sa svojim primjerom senzibilizirati građane na očuvanje ljepota našeg grada, poručuje Mladen Kuka.


Ne postoje osobe sa posebnim potrebama – KAO PARNAS\nProjekcijom filmova i predstavljanjem stavova mladih o invaliditetu, održanom u OK klubu na Spensu, završen je projekat Uhvati film – pusti predrasude, koji je realizovalo naše udruženje KAO Parnas uz podršku Gradske uprave za sport i omladinu.\nNeposredno pre ovog događaja, održana je i poslednja edukacija u okviru projekta – u novosadskoj srednjoj školi Gimnaziji Isidora Sekulić. Ukupno 33 učenika/ca, od kojih 21 devojčica i 12 dečaka, imali su priliku da pogledaju filmove Zaveslaji i Cezarov glas, a nakon toga i aktivno učestvuju u diskusiji o razbijanju predrasuda o osobama sa invaliditetom.\n„Bilo je veoma korisno“ i „Naučio sam nešto novo“, najčešći su odgovori u evaluacijama koje su dali đaci Gimnazije nakon održane edukacije, koji u diskusiji istakli da o invaliditetu ne znaju mnogo i da nisu imali prilike nigde da čuju mnogo o ovim temama.\nPosebno važno bilo je razjasniti terminilogija koja se koristi o osobama sa invaliditetom i istaći koliko jezik važan za sprečavanje diskriminatorskog odnosa. Đacima je razjašnjeno da je termin osoba sa posebnim potrebama neodgovarajuć, iako je u upotrebi u nekim javnim ustanovama. Ljudi imaju iste potrebe, imali invaliditet ili ne, a termin koji bi trebalo svi da koriste je osobe sa invaliditetom.\nProjekat Uhvati film – pusti predrasude realizovao se u ukupno 5 novosadskih srednjih škola i OK klubu, uz izuzetnu saradnju sa svim školama i Kancelarijom za mlade Grada Novog Sada. Pokazao je da mladi o invaliditetu ne znaju gotovo ništa, da imaju mnoštvo predrasuda prema osobama sa invaliditetom, ali da su uz zanimljive sadržaje i interaktivnu diskusiju spremni da otvore svoj um i promene perspektive.


BTC $60.340 -3,42%\nETH $3.952 -3,12%\nXRP $1,08 -1,55%\nBCH $617 -1,74%\nEOS $4,57 -3,05%\nBitkoin investitori u SAD-u koji su prodali svoje bitkoine izgubili su 1,7 milijardi dolara, ali mnogi ne planiraju da odbiju gubitke, navodi se u istraživanju.\nKripto investitori u SAD-u koji su prodali svoje bitkoine (BTC) izgubili su 1,7 milijardi dolara, ali mnogi ne planiraju da odbiju gubitke, navodi se u istraživanju koje je sprovela kompanija Credit Karma 15. januara.\nIstraživanje je sprovela istraživačka firma Qualtrics za Credit Karma-u i ispitala 1.009 američkih BTC investitora starijih od 18 godina u novembru 2018. godine.\nPrema pomenutom istraživanju, mala većina Amerikanaca - 53% - planira da prijavi svoje dobitke i gubitke za poreze, dok je 19% još uvek neodlučno. Istraživanje je takođe pokazalo da 35% učesnika koji su prodali svoje kriptovalute po ceni gubitka neće prijaviti gubitke na svojim poreskim prijavama.\nOd investitora koji su prijavili dobit, 50% planira da prijavi svoje dobitke, dok samo 38% investitora koji su pretrpeli gubitke nameravaju da ih prijave. Štaviše, u izveštaju se navodi da investitori koji ne prijavljuju gubitke možda propuštaju vredne odbitke.\nIsto tako, 35% anketiranih bitkoin investitora u SAD veruje da nisu obavezni da prijave svoj profit ili gubitak, a 58% nije znalo da bi mogli tražiti odbitak od poreza za svoje gubitke. Nerealizovani gubici razmatrane grupe investitora iznose 5,7 milijardi dolara, navodi se u izveštaju.\nViše od polovine (55%) anketiranih bitkoin investitora koji ne nameravaju da prijave svoje kripto transakcije u svojim poreskim prijavama, pretpostavljaju da nisu stekli ili izgubili dovoljno da bi bili obavezni da to urade.\nKako je objavio Cointelegraph u aprilu prošle godine, platforma Credit Karma Tax je objavila da je manje od 100 ljudi prijavilo kapitalne dobitke od kripto investicija od 250.000 najnovijih poreskih obveznika.\nU oktobru 2018. godine, savetodavni komitet Poreske uprave SAD-a saopštio je da žele da agencija obezbedi dodatne smernice za oporezivanje kripto transakcija.


Milan Antonijević za Politiku o stanju ljudskih prava u Srbiji (05.11.2010.)\nDirektor Komiteta pravnika za ljudska prava Milan Antonijević u tekstu za dnevni list Politika govori o stanju ljudskih prava u Srbiji.\nČija su ljudska prava najugroženija - Milan Antonijević\nPrimećujemo li izolovanost manjinskih grupa\nOsobe sa drugačijim seksualnim opredeljenjem, sa invaliditetom, Kinezi, Albanci zaslužuju pažnju kao i većinske zajednice\nOsobe sa invaliditetom takođe možemo posmatrati kao depriviranu grupu, a uskraćenost velikog broja prava jednostavno se pravda nedostatkom sredstava. Nedavno sam razgovarao sa strancima koji žive u Beogradu i ono što primećuju jeste odsustvo invalida na ulicama, iako je procenat osoba sa invaliditetom naravno identičan onom u zemljama EU, što govori o izolovanosti i nepostojanju uslova za normalan život. Pitanje koje ovde postavljam jeste – da li mi to primećujemo?\nSpecijalne škole, u kojima su izolovano obrazovana deca sa invaliditetom i Romi, koncept je koji je odavno napušten u Evropi, o čemu svedoče mnogobrojni obavezujući dokumenti o inkluziji. Ovaj proces započeo je i u Srbiji, ali su otpori tom procesu veliki, naročito u samim školama koje bi trebalo da se reformišu. Segregacija ne sme postati rešenje za problem manjina.\nKako ne bi sve ostalo na negativnom utisku treba reći da je na zaštiti manjina mnogo urađeno, tako da je stanje u tom pogledu neuporedivo bolje nego devedesetih godina. Zakonodavni okvir je uspostavljen, brojne strategije su usvojene, imamo nezavisne institucije i izjave većine političara su se vidno popravile. Ne možemo, međutim, govoriti o primeni propisa, sudstvo i tužilaštvo nemaju dovoljno sluha za ova pitanja, mediji neretko šire stereotipe i daju prostor govoru mržnje.\nVratimo se na stav s početka teksta – ni branitelji ljudskih prava, ni mediji, a ni država ne smeju upasti u zamku rangiranja ljudskih prava i posvećivanja pažnje samo pojedinim pitanjima iz ove oblasti i pojedinim ranjivim grupama. Na prvom mestu država, koja ima sve mehanizme, počevši od ministarstva zaduženog za ljudska prava, do pravosuđa, nema nikakvo opravdanje da pojedine grupacije zanemari.\nNakon kratkog preseka stanja pokušaću da napravim spisak mera koje bi poboljšale stanje. Reakcije tužilaštva, policije, ustavnog suda dok odlučuje o zabrani grupa koje šire mržnju i netoleranciju samo su jedna strana rešenja. Ono o čemu moramo voditi računa jeste obrazovanje, sistem vrednosti koje stvara kako škola, tako i okruženje i, naravno, porodica.\nNemam želju da idealizujem situaciju u zemljama EU, problemi sa kojima se suočavaju Italija, Francuska, Belgija u pojedinim oblastima naliče onima u Srbiji, ali to nam ne sme biti opravdanje da zarad poboljšanja položaja manjina ne učinimo više. Tolerancija i suprotstavljanje diskriminaciji je stalna borba za stvaranje društva sa humanim vrednostima: nema postignutog nivoa zaštite ljudskih prava kojim bilo kada treba da budemo zadovoljni.\nNa kraju, opravdano možemo postaviti pitanje da li smo neosetljivi na pojedine manjine, da li smo ih u svojoj sredini sve primetili, da li smo tolerantni prema njima, da li smatramo da osobe sa drugačijim seksualnim opredeljenjem, osobe sa invaliditetom, Kinezi, Albanci zaslužuju podjednaku pažnju kao i većinske zajednice. Od odgovora na ovo pitanje zavisi to da li će Srbija biti tolerantno društvo ili ćemo ponavljati greške, rušiti gradove i imovinu, i uništavati živote onih koji se osećaju ugroženo i bespomoćno, a žive pored nas i sa nama.\n*Direktor Komiteta pravnika za ljudska prava


Za "originalnog" Mila Đukanovića krst i četiri ocila odnosno slova "S" na crnogorskoj kapi su uobičajeni simboli za ovaj dio naše narodne nošnje.\nZapravo takav odnos prema istoriji i tradiciji svoje zemlje lider DPS-a i države imao je sve dok se na brutalno pokradenom referendumu 2006.godine Crna Gora nije odvojila iz državne zajednice sa Srbijom, od kada je de fakto privatizovana.\nGostujući kod Bojane Lekić, urednice Televizije BK u Beogradu 2004. godine Đukanović je nedvosmisleno potvrdio da su ocili, kako je rekao, uobičajeni simboli crnogorske kape, te da on nikada nije negirao ono što je istina i crnogorska istorija.\nNa pitanje voditeljke i poznate novinarke da li simboli sa crnogorske kape stare 400 godina koju je dobila iz muzejske postavke specijalno za tu emisiju (sa krstom i četiri slova "S") govore "da smo svi Srbi ili se čitaju kao - C,C,C,C", Đukanović je uz osmijeh odgovorio:\n- Ne bih se bavio novim čitanjem simbola na kapi. Nikada nisam ni pokušavao da negiram nešto što je dio crnogorske istorije. Niti sam od onih koji su bilo kada negirali sve ono što je istorijska, kulturološka i svaka druga bliskost srpskog i crnogorskog naroda.\nOn je rekao i da ne vidi nipošto mogućnost da bi Srbija i Crna Gora mogle jedna drugoj okrenuti leđa nakon što bi došlo do razdvajanja iz državne zajednice.\nUostalom, pogledajte dvominutni video zapis koji objavljujemo ispod....\n8 58 Podijeli\n5 44 Podijeli


Vraćeni sa prelaza sa Crnom Gorom zbog nejasnog uputstva – Ozon Media\nVraćeni sa prelaza sa Crnom Gorom zbog nejasnog uputstva\nMnogi građani Srbije vraćeni su sa crnogorske granice, jer su, nakon što su crnogorske vlasti pre nekoliko dana ublažile mere za ulazak naših državljana u tu državu, umesto ELISA testova imali nalaze običnog serološkog testa na korona virus.\nVlada Crne gore je, na svom sajtu u četvrtak, 3. septembra, saopštila da je „Nacionalno koordinaciono tijelo za zarazne bolesti (NKT) odlučilo, na predlog Instituta za javno zdravlje Crne Gore da, u skladu sa epidemiološkom situacijom u državama okruženja, ublaži uslove ulaska u Crnu Goru rezidenata država regiona….“, te da su za to potrebni „negativan PCR, negativan IgM test ili pozitivan IgG test“.\nMeđutim, kako u saopštenju nije navedeno koja vrsta testa je potrebna, deo građana Srbije je uradio i platio običan serološki test i bio vraćen sa crnogorske granice.\nU istom saopštenju je navedeno da „rezidenti svih država sa ‘žute liste’ (na kojoj je i Srbija, prim.autora), mogu ući u Crnu Goru i uz negativan rezultat serološkog testa na antitijela klase IgM, što je novina u odnosu na ranije ograničenje. Osim toga, uslov je da „lice nije u periodu od 15 dana pred ulazak u Crnu Goru boravilo u nekoj od država sa ‘crvene liste’ odnosno u nekoj od zemalja iz kojih nije dozvoljen ulazak u Crnu Goru“\nKako PCR košta 6.000 dinara i oko njega nije bilo nedoumica, građani su želeli da uštede novac i da obave jeftiniji test na IgM antitela. Zabuna je nastala jer u tom saopštenju nije navedeno to da moraju da pribave ELISA testove na IgM i IgG.\nU drugom saopštenju crnogorske vlade, istog datuma, ta nepreciznost je otklonjena i navedeno je da rezultati testova na IgM i IgG moraju biti „dobijeni ELISA serološkim testom“.\nZbog nepreciznosti u prvom saopštenju, koje su preneli i mediji u Srbiji, građani su požurili u laboratorije i uradili testove koji nisu u klasi ELISA.\nU Zavodu za javno zdravlje Sremska Mitrovica podsećaju gradjane da pozovu kol centar gde mogu dobiti sve potrebne informacije o testiranju za putovanje u Crnu Goru ili Hrvatsku.\nZvanične informacije od državnih organa Crne Gore nema, koliko građana Srbije je do sada vraćeno sa crnogorske granice, kao i uzrok nepreciznosti o ublaženim merama za ulazak u tu zemlju.\nNi posle četiri dana, nakon telefonskih poziva i upućenih pisanih zahteva, odgovori i pojašnjenja nisu stigli od odgovornih u Vladi, Institutu za javno zdravlje, Upravi za inspekcijske poslove, Odseku za zdravstveno-sanitarni nadzor, Upravi policije i Sektoru granične policije Crne Gore.\nS druge strane, u MUP-u Srbije, je rečeno da srpska policija nema podatke o tome da li je i koliko naših građana vraćeno sa crnogorske granice, uz podsećanje na to da u nadležnosti srpske policije nije da nadzire granicu druge države.\nIzvor u graničnoj policiji Crne Gore je nezvanično kazao za Danas da građani Srbije, iako nemaju tražene nalaze ELISA IgM testa, mogu da pređu granicu sa rezultatima običnog serološkog testa.\n„Puštaju se ljudi i sa testovima koji nisu ELISA. Ne znam da li je neko odlučio da ne bude rigidan, ali ljudima se dozvoljava da pređu granicu. Zvanično, traže se ELISA testovi, što kontrolišu zdravstveno-sanitarni inspektori, ali ljudima se „gleda kroz prste, jer sam to proverio na dva granična prelaza, pošto nas ljudu iz Srbije pozivaju i raspituju se o uslovima za prelazak granice“, rekao je Danasov izvor.\nMeđutim, tu informaciju nije bilo moguće proveriti, jer u crnogorskoj Upravi za za inspekcijske poslove, odnosno u Odseku za zdravstveno-sanitarnu inspekciju, nisu reagovali na naš dopis.\nKraj sezone ali nije kraj uživanja na plaži\nNe bacajte račune da ne biste opet iste platili\n16.09.2013. Ozon Komentari su isključeni na Ne bacajte račune da ne biste opet iste platili\n50 godina rada Centra za socijalni rad „Sava“\n14.12.2013. Ozon Komentari su isključeni na 50 godina rada Centra za socijalni rad „Sava“\n20.02.2015. Ozon Komentari su isključeni na Juče jedna saobraćajna nesreća


СТИГАО ОДГОВОР АМЕРИКЕ И ЈУЖНЕ КОРЕЈЕ: Балистичке ракете испаљене према СЕВЕРНОЈ КОРЕЈИ\nSTIGAO ODGOVOR AMERIKE I JUŽNE KOREJE: Balističke rakete ispaljene prema SEVERNOJ KOREJI\n5 jula 2017\nVojske Južne Koreje i SAD ispalile nekoliko balističkih raketa prema Severnoj Koreji kao znak upozorenja Pjongjangu koji je juče lansirao balističku raketu.\nVežbe i simulaciju napada nadgledao je predsednik Južne Koreje Mun Džae-in, navela je južnokorejska agencija Jonhap. „Mun je tokom vežbe rekao da je ozbiljna provokacija iz Severne Koreje navela vlasti da dodatno reaguju i pokažu sposbonost raketne odbrane“, naveo je Jonhap.\nIstovremeno, južnokorejski ministar odbrane Han Min-Ku upozorio je da postoji velika mogućnost da Severna Koreja izvede šestu nuklearnu probu, nakon što je prvi put uspešno testirarala interkontinentalnu balističku raketu.\n„Krajnji cilj Severne Koreje je da svoju nuklearnu snagu pretvori u oružje, tako da vidim veliku šansu da se to dogodi“, rekao je Han na parlamentarnom brifingu odgovarajući na pitanje poslanika da li veruje da bi Pjongjang mogao da izvede uskoro nuklearnu probu.\nOn je dodao da je poznato da je Severna Koreja uvek spremna da sprovede nuklearni test, ali da do sada nisu zabeleženi nikakvi neobični znaci, preneo je Rojters.\nVojna vežba održana je dan nakon što je Severna Koreja ispalila novu balističku raketu koja je pala u Japansko more.\nAmeričke vlasti potvrdile su kasno sinoć da je Severna Koreja sprovela prvo testiranje interkontinentalne balističke rakete (ICBM).\nZbog te nove raktene probe, Savet bezbednost UN će danas posle podne održati hitan sastanak na zahtev SAD, koje su poručile da su spremne da se brane od eventualnog napada Severne Koreje.\nLUKAŠENKO NAREDIO BEZBEDNJACIMA: Zatvorite svaki metar granice\nSAD SU DECENIJAMA UPADALE U RUSKE VODE, ČINIĆEMO TO I UBUDUĆE! Vašington brutalno preti Moskvi, Rusija će odgovoriti\nPLENKOVIĆ SA PROSLAVE „OLUJE“ poslao poruku SRBIJI\nNezna se koji je veci blefer Tramp ili Kim\nSeverna Koreja upravo razvija nuklearni i raketni program jer joj kauboji i koreanske izdajice prete svojim raketama. Zasto ne bi imali nuklearne rakete ako ih imaju neprijateljske drzave koje su svima poznate kao najnecivilizovaniji rusitelji svetskog mira i prava,na celu sa SAD ?


Meksiko: U eksploziji naftovoda poginulo 66, povređeno 76 - Glas Srpske\nTanjug 19.01.2019 20:02\nMeksiko Siti - U eksploziji naftovoda u centralnom Meksiku poginulo je 66 osoba, a povređeno 76, izjavio je danas Guverner meksičke države Idalgo Omar Fajad.\nVlasti smatraju da se nesreća dogodila kada su lopovi pokušali da ukradu gorivo i probili cijev, prenosi Rojters. Ovo je, kako navodi agencija, jedna od najgorih eksplozija na naftovodima u Meksiku u skorijoj istoriji.\nNa mjestu eksplozije nalaze se na desetine spaljenih ljudskih tijela, spaljena odjeća i obuća, kantice koje su ljudi koristili da presipaju gorivo i stručnjaci za forenziku koji vrše istraživanje, a čitavu oblast obezbjeđuju propadnici vojske.\n“U jednom trenutku je bilo previše ljudi tamo i vojska se povukla da ne bi došlo do problema. Baš u trenutku kada su se povlačili, dogodila se eksplozija”, kazao je ministar za javnu bezbjednost Alfonso Durazo.


Prava i obaveze poslodavca u Srbiji\nPrava i obaveze poslodavca i zaposlenih regulisane su Zakonom o radu.\nPoslodavac odgovara za štetu koju direktor ili zaposleni zlostavljanjem prouzrokuje drugom zaposlenom, s tim što posle može od zlostavljača da zahteva naknadu iznosa isplaćene štete.\nzaposlenom za obavljeni rad isplati zaradu. Kalkulacija zarade vrši se u skladu sa zakonom, opštim aktom i ugovorom o radu;\nzaposlenom obezbedi uslove rada i organizuje rad radi bezbednosti i zaštite života i zdravlja na radu, u skladu sa zakonom i drugim propisima;\nZaposleni, kao i poslodavci dužni su da poštuju sve tačke i odredbe Zakona o radu


Polovni Avant harvesteri oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Harvesteri > Avant\nPolovna Avant harvesteri na prodaju\nPregledaj oglase polovnih Avant harvesteri oglasa na prodaju. Možete sortirati Avant harvesteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Avant harvesteri u odeljku Brendovi.\nOvde je kompletna lista lista polovnih Avant harvesteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Izvor: Kurir arhiva vesti 14.06.2018 - Naslovi.net\nPušten na slobodu: Navaljni izašao iz zatvora posle mesec dana, pa pohvalio kako je sve sređeno pred Svetsko prvenstvo\nRuski opozicioni lider, Aleksej Navaljni, pušten je danas na slobodu posle 30 dana provedenih u zatvoru zbog organizovanja neodobrenih demonstracija. "Ponovo sam s vama posle 30 dana zatvora. Zaista sam srećan što sam na slobodi", napisao je Navaljni… »\nNije više izlapeli starac: Trampu je posle samita radikalno promenjen imidž u Severnoj Koreji, ovako ga sada zovu\nGrađani Severne Koreje dobili su novi imidž američkog predsednika Donalda Trampa pošto se sastao s vodjom Kim Džong-unom - umesto naziva poput "izlapeli starac" sada je predstavljen kao uvaženi predsenik. Ranije je aktuelni predsednik SAD u… »\nKurir: Stigla potvrda iz Pentagona: Vojne vežbe SAD i Južne Koreje prekidaju se na neodređeno vremeKurir: CNN: Američki saveznici u panici posle samita Trampa i Kima! Ništa nas nije pitao, ostavio nas je na cedilu!\nOvo je podrum strave u Požarevcu: Živoslav napravio kobnu grešku, uspeo je da dođe do svog auta, ali ga je sačekao užas…\nPOŽAREVAC - Požarevljanin Živoslav M. (67) nastradao je u sredu po podne kada se usled jakog nevremena koje je pogodilo ovaj grad, udavio u poplavljenoj podzemnoj garaži zgrade u Jug Bogdanovoj ulici. Komšije su rekle da je sišao da preparkira… »\nKurir: Novi detalji užasne tragedije u Požarevcu, sam sišao u smrt: Hteo da preparkira da mu voda ne poplavi auto u podzemnoj garaži (video)Kurir: Tragedija u Požarevcu: Pronađeno telo starijeg muškarca u poplavljenoj garaži!\n14.06.2018 Kurir, kategorije


Samo se priča o koroni: Đukanović pozvao Vladu da UGASI Krizni štab\n02/12/2020 | 19:09\nFunkcioner Srpske napredne stranke i narodni poslanik Vladimir Đukanović pozvao je Vladu Srbije da raspusti Krizni štab i ne prihvati predložene protivepidemijske mere.\nĐukanović je pozvao Vladu da to učini i rekao da “ne možeš da čuješ više da se neko leči od kancera, priča se samo o koroni”.\n“Molim da se ne prihvate mere Kriznog štaba, prestanite da maltretrate privredu, kako će neko da podeli platu ako ga zatvarate”, pitao je poslanik, a Regulatorno telo za elektronske medije (REM) je pozvao da “reaguje zbog širenja panike”.\nĐukanović je rekao da je “veliki protivnik” regulatornih tela. “Sve bih ih pogasio”, jer “njih niko ne kontroliše”, a ministarstva su “pretvorena u ikebane”, naglasio je.\nSkoro svaki šesti naprednjak bi se VAKCINISAO ako VUČIĆ to preporuči


Željena plata u BiH za godinu dana porasla za 300 KM - Jajce Online\nNaslovnica BOSNA I HERCEGOVINA Željena plata u BiH za godinu dana porasla za 300 KM\nPortal Posao.ba je za vrijeme trajanja regionalnih “Virtuelnih dana karijera i znanja”, od 7. do 14. oktobra, u saradnji sa portalima MojPosao iz Hrvatske, Infostud iz Srbije, Vrabotuvanje iz Sjeverne Makedonije te Deloglasnik.si iz Slovenije sproveo ovo istraživanje s ciljem da se uporede sličnosti i razlike na tržištu rada ovih pet zemalja.\n“Sedamdeset šest odsto građana BiH u narednih godinu dana želi promijeniti posao, što je za 14 odsto više u odnosu na regionalno istraživanje od prošle godine”, piše u istraživanju i dodaje da su strani poslodavci i ove godine najpopularniji izbor.\n“Bh. građani bi bili zadovoljni prosječnom platom od 1.600 KM u odnosu na lanjskih 1.300, Hrvati 2.200 KM, građani Srbije 1.200 KM, Makedonije 1.000 KM, dok je prosječna željena plata kod Slovenaca 2.500 KM”, podaci su istraživanja iz kog je interesantan i podatak da u BiH muškarci očekuju skoro 400 KM veću platu od žena.\n“Trenutno nemamo izvore odakle bi se to namirilo”, ističe Trivić i dodaje da je evidentno da su u RS barem zadnje tri godine plate rasle od pet do sedam odsto godišnje, te da podaci od prethodnog mjeseca govore da je rast plata i dalje nastavljen.\n“U RS moramo doći do toga da, kao i na Zapadu, godišnji rast plata bude obavezan”, ističe Trivić.\nIgor Gavran, ekonomski analitičar, ističe za “Nezavisne” da su želje radnika za platama većim za 300 KM ove godine nego godinu dana ranije posljedica većih troškova života i potreba.\n“Jedan od dodatnih faktora može biti i iseljavanje stanovništva, koje smanjuje konkurenciju za pojedine vrste poslova i omogućava zaposlenima da više cijene svoj rad i očekuju veće naknade”, ističe on.\n“U svakom slučaju nekoliko je zabrinjavajućih poruka ovog istraživanja, veliki broj radnih mjesta je upitan i neophodna je hitna akcija domaćih vlasti na podršci privredi kako bi se barem najveći dio njih uspio sačuvati, iako je pozitivna percepcija da je većina poslodavaca reagovala dobro na pandemiju. Tragično je da značajan broj njih nije omogućio rad od kuće, što je sasvim sigurno imalo negativne efekte i na širenje pandemije”, ističe Gavran.\n“S druge strane, to potvrđuje ono što odavno znamo – da se pametni i sposobni uglavnom uopšte ne mogu zaposliti u javnom sektoru jer su tamo prioriteti partijske, porodične i druge veze”, zaključio je Gavran.\nPrethodni članakKriževci: Žena se ugušila, dok je spavala zapalila joj se električna deka\nNaredni članakVelika akcija Granične policije BiH, pretresi na 20 lokacija


Ksenonski farovi - Domino\nNaslovna Bizz Buzz Ksenonski farovi\nNemački Volkswagen je uradio ovu duhovitu reklamu za automobile sa Bi-Xenonskim svetlima. One poručuju da ćete noću videti kao i danju uz pomnoć revolucionarne tehnologije.\nNa fotografijama su slepi miševi, sove i vukovi, sa sve mesecom u pozadini. Jedino neobično je što je scena toliko svetla da imate utisak da se sve dešava u sred bela dana. Ideju je osmislila agencija DDB iz Berlina, sa kreativnim direkotorom Amirom Kassaeiem.


Stefan Prvovenčani - Luka Mičeta | Knjiga.ba knjižara\nBiografija prvog srpskog kralja ili Zašto Srbi nisu katolici Sudbina je Stefanu Nemanjiću nenadano dodelila vlast. Na srpski presto došao je spletom istorijskih događaja, tuđom zaslugom – ali je zato sve ostalo bilo isključivo plod njegovih sposobnosti. U doba kada je svako sa svakim ratovao, ovaj prvi krunisani srpski kralj uzdao se u pamet i diplomatsku veštinu pre nego u golu snagu. Da je bio vladar kultivisanog duha kome književno umeće nije bilo strano, Stefan Prvovenčani pokazao je u Žitiju Svetog Simeona, životopisu svog oca i utemeljivača srpske države. Upravo vladarska smelost i široko obrazovanje omogućili su Stefanu Prvovenčanom da svaki istorijski događaj svoje epohe preokrene u korist sopstvenog kraljevstva. Zahvaljujući mudro vođenoj politici, on je u istoriji ostao zapamćen kao vladar koji je znao kako da osvoji i, još važnije, kako da sačuva ono što je stekao.


"Nova vlada u Prištini da bude posvećena regionalnoj stabilnosti"\nDirektor Кancelarije za Кosovo i Metohiju Marko Đurić i šef Misije OEBS-a na Кosovu Jan Bratu razgovarali su o položaju srpskog naroda na Кosovu i aktivnostima OEBS-a na zaštiti i garantovanju prava Srba i drugih nealbanaca.\nDelegacija SL na Božićnom prijemu u Istočnom Sarajevu\nDelegacija Srpske liste, predvođena predsednikom Srpske liste Goranom Rakićem, prisustvovala je danas Božićnom prijemu u organizaciji srpskog člana predsedništva Bosne i Hercegovine Milorada Dodika u Istočnom Sarajevu, navodi se u saopštenju.\nĐurić: Paljenje automobila Slavka Simića kukavički akt\nDirektor Kancelarija za Kosovo i Metohiju Marko Đurić u saopštenju povodom paljenja automobila člana Srpske liste Slavka Simića u Leposaviću ističe da je to „kukavički akt onih koji veruju da se na ovaj način može otupiti volja srpskog naroda na Кosovu i Metohiji da se bori za svoja prava i opstanak“.\nMinistarka Živić čestitala Novu godinu\nOdlazeća ministarka poljoprivrede, šumarstva i ruralnog razvoja Dijana Živić uputila je čestitku svim građanima Kosova povodom nastupajuće 2020. godine.\n"Napad u Cernici, strah i strepnja za Srbe"\nKancelarija za Kosovo i Metohiju zatražila je "hitno utvrđivanje motiva napada na Stanišu Jovanovića, kažnjavanje počinioca i osiguranje fizičke bezbednosti za meštane Cernice", navodi se u saopštenju.\nSL: Zakon o otimanju Ostroga i Morače, recept za otimanje Gračanice i Dečana\nSrpska lista upozorava da usvajanje zakona kojim se Srpskoj pravoslavnoj crkvi otima vlasništvo nad najvećim srpskim svetinjama u Crnoj Gorina može imati dramatično štetne posledice po ceo srpski narod, a posebno po Srbe na Кosovu i Metohiji.\nGI SDP: Suđenje za ubistvo Ivanovića biće farsa\nGrađanska inicijativa SDP saopštila je povodom prvog saslušanja u slučaju ubistva Olivera Ivanovića koje će biti održano 30. decembra u 09:30 časova, da predstavlja veliku farsu.\nPetrović pozvan na Molitveni doručak\nPredsednik Samostalne liberalne stranke Slobodan Petrović prisustvovaće 6. februara 2020. godine, po trinaesti put, tradicionalnom Molitvenom doručku u Vašingtonu, navodi se u saopštenju SLS.\nUdruženje novinara Srbije (UNS) uručilo je danas, na svoj 138. rođendan, godišnje nagrade najboljim novinarima.\nSednica Predsedništva Skupštine Kosova\nZa danas je najavljena sednica Predsedništva Skupštine Kosova, a organizuje je odlazeći predsednik Kadri Veselji.\nĐurić: Beograd ne beži od dijaloga\nDirektor Кancelarije za КiM Marko Đurić održao je polaznicima generalštabnog i komandno-štabnog usavršavanja Vojske Srbije predavanje na temu: "Izazovi i perspektive pregovora o Кosovu i Metohiji".\nMinistarka Hodžić najoštrije osudila skrnavljenje groblja u Lipljanu\nMinistarka za administraciju lokalne samouprave Adrijana Hodžić najoštrije osuđuje skrnavljenje groblja u opštini Lipljan, drugi put za redom u ovoj godini.


Prvi kongresni pretres o napadu u Bostonu\nKomesar bostonske policije svedoči pred Odborom za unutrašnju bezbednost Predstavničkog doma američkog Kongresa.\nRaspravu je otvorio predsednik Odbora, Majk Mekol, koji smatra da su bostonski bombaški napadi "inspirisani spolja", i da su možda uspeli zato što je "sistem zakazao".\nPredsednik Odbora za unutrašnju bezbednost Predstavničkog doma, republikanac Majk Mekol iz Teksasa, kaže da nije jasno da li su bostonski bombaški napadi usmeravani iz inostranstva, ali smatra da su „inspirisani spolja“.\nMekol je rekao da strahuje da su bombaši možda uspeli zbog toga što je „podbacio sistem“. On je danas otvorio prvu kongresnu raspravu o napadima u Bostonu.\nKomesar bostonske policije, Edvard Dejvis, rekao je čalnovima odbora da bi voleo da je znao da su ruske vlasti pre napada 15. aprila upozorile Federalni istražni biro da je osumnjičeni bombaš Tamerlan Carnajev bio ekstremista.\nBivši senator Džozef Liberman je rekao zakonodavcima da bi više informacija o opasnosti trebalo da stigne do državne i lokalne policije, koje je nazvao „prvom linijom odbrane“.\nKomesar Dejvis je zatražio širu upotrebu kamera za nadzor i drugih vrsta tehnologije, kao i više jedinica specijalne policije i tajnih agenata koji bi pojačali bezbednost. Ipak, on je rekao članovima odbora da mora da se štiti i javna privatnost.


Ugledni američki časopis Forin polisi je, drugu godinu za redom, objavio spisak "neuspelih država", odnosno nestabilnih zemalja kojima preti opasnost urušavanja ili unutrašnjih sukoba, javlja Bi-Bi-Si.\nNa listi od 148 zemalja Sudan je, kao prvi, najgore rangiran, a Norveška najbolje. Srbija i Crna Gora nalazi se na 55. mestu.\nAutori preciziraju da se definicija "neuspele države", korišćena u ovom istraživanju odnosi se na zemlju koja nije u stanju da efikasno kontroliše celokupnu državnu teritoriju, koju znatan deo stanovništva ne smatra legitimnom, koja nije u stanju da svojim građanima osigura unutrašnju bezbednost ili zadovolji njihove osnovne javne potrebe i ne uživa potpuni monopol upotrebe sile.\nTakođe ukazuju na dvanaest društvenih, privrednih, političkih i vojnih pokazatelja koji predstavljaju povod za zabrinutost. Među njima su ekonomsko nazadovanje, nejednakost, ugnjetavanje, masovno iseljavanje i spoljašnje uplitanje u unutrašnje stvari država.\nZa svaku od zemalja se, na osnovu deset parametara, određuje prosečna ocena stabilnosti i na osnovu nje sastavlja lista označena bojama upozorenja, kao na semaforu. U najgoroj - crvenoj zoni, nalazi se 28 zemalja na čelu sa Sudanom, koji slede Demokratska Republika Kongo, Obala Slonovače i Irak.\nSrbija i Crna Gora i Bosna i Hercegovina su u narandžastom delu liste, odnosno odmah iza zemalja u crvenom delu spiska, što predstavlja osnovu za zabrinutost. BiH je na 35 mestu, SCG na 55, Makedonija na 78, Hrvatska na 104. i Slovenija na 126. mestu.\nSvega 13 država, među kojima su skandinavske zemlje, Republika Irska i Švajcarska, dobile su zeleno svetlo kao priznanje najveće stabilnosti.\nAfričke zemlje u analizama ove vrste obično loše prolaze, ali ovog puta ima i vrednih izuzetaka. Južnoafrička Republika i Mauricijus su rangirani kao stabilne države i u istoj su zoni kao i SAD i Velika Britanija. Za njima ne zaostaju ni Gana, Senegal i Bocvana. Sve te zemlje su ostvarile bolji rezultat od divova poput Rusije i Kine, ali i od Izraela i Saudijske Arabije.\nKonačni zaključak je, smatraju autori spiska objavljenog u časopisu Forin polisi, da najveću ulogu u rangiranju ove vrste imaju kvalitet vođstva zemlje, a ne njena lokacija, prenosi Bi-Bi-Si.


Uništen glavni komandni centar terorističke grupe Džeiš el Islam (video) - 28.10.2015, Sputnik Srbija\nRuska avijacija je za protkela 24 časa izvršila 71 poletanje uništivši 118 objekata terorista u Siriji, izjavio je portparol Ministarstva odbrane Rusije Igor... 28.10.2015, Sputnik Srbija\n14:56 28.10.2015 (Osveženo: 16:43 28.10.2015)\nRuska avijacija je za protkela 24 časa izvršila 71 poletanje uništivši 118 objekata terorista u Siriji, izjavio je portparol Ministarstva odbrane Rusije Igor Konašenkov.\n„Ruska avijacija povećala je broj napada, što je direktno povezano sa proverom obaveštajnih informacija o ciljevima terorističke infrastrukture“, rekao je Konašenkov.\nPrilikom današnjih napada u potpunosti je uništen komandni centar terorista i krupno skladište municije i naoružanja u provinciji Latakija, u blizini mesta Salma.\nPored toga, naglasio je Konašenkov, ruska avijacija uništila je glavni komandni centar u kojem se nalazio komunikacioni čvor terorističke grupe Džeiš el Islam, narušivši koordinaciju njenih borbenih grupacija u provinciji Damask.\nTakođe, uništene su i zamaskirane baze i komandni centri, kao i objekti u kojima se vršio pretovar naoružanja.\n„U dolini Elgab, u provinciji Idlib, avionima Su-25 uništen je veliki zamaskirani centar za snabdevanje terorista gde se skladištilo naoružanje i municija. Uništena su i tri kamiona koja su se nalazila u okolini. Takođe, u provinciji Alep uništen je sistem dostavke municije, kao i objekat koji se koristio za kontrolu magistralnog puta, preko kojeg se vršila isporuka naoružanja do pozicija terorista“, rekao je Konašenkov.\nObaveštajci nastavljaju da istražuju teritoriju Sirije u potrazi za preostalim objektima terorista, dodao je on.\n„Svi avioni u bazi Hmejmim su ispravni, dok u skladištu ima dovoljno goriva, municije i neophodnih delova za nastavak vojne operacije u Siriji“, rekao je Konašenkov komentarišući pojedina pisanja medija o, navodno, nedovoljnoj tehničkoj ispravnosti ruskih aviona.\n„Ovo je odgovor na nedavna pisanja pojedinih medija da su avioni ruske avijacije koji bombarduju pozicije terorista u Siriji neispravni“, rekao je on.


srbijasport.net - Vesti - Hokej - Zvezda dočekuje, pa gostuje Vojvodini\nUtorak, 19.02.2019 06:20\n13.12.2018 Branke90 301\nHokejaši Crvene zvezde trebali su u nedelju da odigraju svoj meč protiv ekipe Medveščaka, međutim taj meč je otkazan zbog finansijskih problema zagrebačkog kluba. Iz Crvene zvezde su potom stupili u razgovore sa ljudima iz Vojvodine i uspeli su da dogovore da se ove subote odigra meč u Beogradu, a da se već u utorak odigra meč sa istim protivnikom u Novom Sadu.\nNedavno su naši oklopnici odneli ubedljivu pobedu iz Novog Sada, gde su savladali ekipu Vojvodine sa 10:0, ali nikada se ne treba opuštati i očekivati da će protivnik da se unapred preda. Vojvodina će sigurno dati sve od sebe da pokuša da se revanšira Zvezdi, ali verujemo da je četa Jovice Rusa dovoljno spremna i svesna da ako hoće da osvoji titulu IHL takmičenja, onda nema nikakvog opuštanja.\nZvezda je trenutno ubedljivo prva na tabeli sa 38 bodova, dok Vojvodina zauzima poslednje mesto sa svega 2 osvojena boda.\nUtakmica u Beogradu se igra u subotu, 15. decembra, sa početkom od 16 časova i 15 minuta, dok ćemo termin utakmice u Novom Sadu saznati naknadno i obavestiti vas putem društvenih mreža. Sve u svemu, i ovaj put, kao i svaki prethodni, koristimo priliku da vas pozovemo da dođete u ledenu halu Pionir i da pružite podršku našim oklopnicima bez obzira ko je protivnik.


Lazović: U Srbiji 40 ljudi dnevno umre zbog zagađenja vazduha - Takt Info\nLazović: U Srbiji 40 ljudi dnevno umre zbog zagađenja vazduha\nPredstavnik pokreta “Ne davimo Beograd” Radomir Lazović izjavio je večeras da svakog dana u Srbiji 40 ljudi umre zbog zagadjenja vazduha.\n“Zbog tog problema oko 15.000 ljudi umre godišnje, a oko milion ima respiratorne probleme”, kazao je Lazović u debatnoj emisiji na Radio-televiziji Srbije (RTS).\nLazović je rekao da je plan opozicione grupacije “Moramo”, kojoj pripada Ne davimo Beograd, da proizvodnju struje iz uglja zameni solarnom i energijom iz vetra i poveća energetsku efikasnost domaćinstava.\n“Zagadjenje treba smanjiti iz individualnih ložišta tako što ćemo ta domaćinstva priključiti na daljinsko grejanje i uvesti strogu kontrolu industrijskih zagadjivača“, dodao je on.\nPoslanik Srpske napredne stranke (SNS) u Skupštini Srbije Djordje Todorović izjavio je da je jedino politika predsednika Srbije Aleksandra Vučiča ostvarila rezultate u domenu životne sredine i naveo da se to vidi na primerima deponije u Vinči i izgradnji metroa.\nTodorović je optužio opoziciju da želi da iz Srbije otera “mega fabrike” koje je “doveo” Vučić.\nPredsednik Skupštine Beograda i funkcioner Socijalističke patrije Srbije (SPS) Nikola Nikodijević izjavio je da mere protiv zagadjenja ne mogu da daju rezultate “preko noći” i dodao da je taj problem višedecenijski.\nOn je naveo da je za rešenje tog problema neophodno ulaganje u infrastrukturu i javni prevoz kako bi bio smanjen broj automobila na ulicama.\nDodao je da će izgradnja beogradskog metroa rešiti problem broja automobila, a autobusi na električnu energiju i gas sniziti zagadjenje koje sada stvara javni gradski prevoz.\nNikodijević je kazao da će ove godine, izmedju ostalog, u Beograd stići 100 autobusa na gas koji su plaćeni 2021. godine.\nPredsednica beogradskog odbora Dveri Radmila Vasić izjavila je da gradska vlast za deset godina nije smanjila broj individualnih ložišta koja su medju najvećim zagadjivačima, i da ih sada ima 300.000, koliko ih je bilo i 2012. godine.\nOna je navela da je Beograd pod upravom zamenika gradonačelnika Gorana Vesića izdao više desetina dozvola za otvaranje postrojenja za skladištenje industrijskog otpada koji zagadjuje životnu sredinu.


Kostolac: Nova 3d panelna ograda na sportskim terenima – Poportal\nKostolac: Nova 3d panelna ograda na sportskim terenima\n30/04/2021 Biljana Petrović0\nGradska opština Kostolac nastavlja sa rekonstrukcijom i uređenjem sportske infrastrukture. Analizirajući stanje sportskih terena za male sportove iza sportske hale, utvrđena je potreba za zamenu stare i dotrajale ograde, te su započeti radovi na postavljanju nove panelne 3D ograde u dužini od 400 metara.\nOva plastificirana panelna ograda postavlja se na postojećim stubovima i to oko svih terena za male sportove, podrezamuvejaći i teren sa veštačkom travom, košarkaški, odbojkaški i teniski teren. Uz ugradnju panelne 3D ograde, radovi obuhvataju i postavljanje tri klizne kapije, reparaciju postojećih stubova, kao i dodavanje novih gde nedostaju. Ovo je bio jedan od prioriteta kako bi mladi i deca mogli bezbedno da se bave sportom.\nU narednom periodu očekuje se postavljanje gumirane tartan podloge na pomenutim terenima, te će se radi očuvanja oštećenja rekonstruisanih terena, novopostavljena ograda zaključavati u periodu od 00:00 – 07:00 časova.\nIzvođač radova je preduzeće „Dr 100ić“ doo iz Kostolca.\nRadno vreme prodavnica za praznike – samo za Uskrs neradan dan\nMinistarka državne uprave i lokalne samouprave Marija Obradović, posetila opštinu Žabari


Kada mi se Tilerson javi na telefon kao Lavrov, spreman sam da povučem sve što sam rekao: Dačić o odnosu velikih sila (foto) - Telegraf\nArhiva » Vesti » Telegraf 13.09.2017\nKada mi se Tilerson javi na telefon kao Lavrov, spreman sam da povučem sve što sam rekao: Dačić o odnosu velikih sila (foto)\nSve je prolazno, samo stalni srpskih interesi nisu, i to je osnovno načelo srpske diplomatije, rekao je ministar spoljnih poslova\nTelegraf sreda, 13. septembar 2017. | Telegraf.rs/Tanjug\nPrvi potpredsednik Vlade Srbije i ministar inostranih poslova Ivica Dačić istakao je danas da postoji uska veza između proširenja EU i očuvanja bezbednosti, te da je politika proširenja presudna za stvaraje otpornijeg regiona. Kada je reč o bezbednosnoj politici Srbije, on je naglasio da vojna neutralnost ne znači izolaciju ili samozadovoljnost, u današnjem svetu takav izolacionizam je prevaziđena opcija.\nNekada pomoćnica šefa NATO, sada predsednica Hrvatske: Šta se krije iz Kolindinog puta u Moskvu\nŠTA NAM SPREMAJU: Čelnici NATO vojski u Tirani raspravljaju o Balkanu i donose odluku o Kosovu\n- Verujemo da EU može da nastavi da bude uspešan primer drugima i zato sa posebnom pažnjom pratimo sve inicijative koje se pokreću u okviru reformskog procesa Unije -objasnio je Dačić.\nMeđutim, dodao je da Srbija imajući u vidu zajedničke interese učestvuje u Programu partnerstva za mir.\n- Iako poštujemo različita mišljenja u regionu, naša vojna neutralnsot ne predstavlja prepreku za produbljivanje saradnje sa NATO. Vojna neutralnost ne znači izolaciju ili samozadovoljnost, u današnjem svetu takav izolacionizam je prevaziđena opcija - naglasio je Dačić.\nUkazao je da se neutralnost ne pojednostaviti i reći da to neutralnost ne znači ćutati i ne reagovati na kršenja međunarodnog prava i zajedničkih vrednosti, kao što je prethodno kazao američki ambasador Kajl Skat.\n- Švajcarska koja je neutralna zemlja glasala za članstvo Kosova, a Mongolija koja pretenduje da bude neutralna, bila je uzdržana i opravdala je to politikom neutralnosti, što sa našeg aspekta nije neutralnost - naveo je on.\n- Govori se o prekrajanju granica koje navodno Rusija hoće, a zaboravlja se da su pre toga prekrojene granice Srbije. Veoma je teško u svemu tome ne govoriti o interesima velikih sila na našem prostoru - objasnio je on.\nUkazao je da je i dproblem što u Srbiji i SAD, i drugim zemljama, pripreme za sastanke pišu isti ljudi koji su to radili i pre tri decenije koji možda nisu ni čuli a su promenjeni uslovi u regionu, kao i stavovi određenih zemalja.\n- One postoje, ali nemam razloga da podsećam velike zemlje da i one imaju svoje državne i nacionalne interese. Primere nekih fatalnih grešaka SAD imao sam prilike da vidim pre neki dan u Vijetnamu, isto kao što je i SSSR grešio u Avganistanu - naglasio je on.\n- Ako smo partneri valjda o tome treba da razgovaramo - poručio je on.\n- Mi sada treba da kažemo Rusija-Krim sankcije. Kada budem mogao da okrenem Tilersona i izjadam mu se za probleme koje imamo i kada mi se on javi na telefon, kao što to uradi Lavrov, sve sam spreman da povučem ovde što govorim - naglasio je Dačić dodajući da je to realnost, a sve ostalo filozofija.\n- Srbija nije nikada uradila, niti bila na strani nekoga ko krši međuanrdno pravo, niti priznavala posledice toga jer ima svoje probleme. Isto se ponašamo prema svima - naglasio je Dačić.\nRekao je da kada se veliki biju onda nastrada trava, a mi moramo da zaštitimo naše državne i nacionalne interese, što ne znači da nemamo pravo na pravdu, kao i svi narodi bivše Jugoslavije.\nKada je reč o EU istakao je da bez regiona Zapadnog Balkana ona neće moći da garantuje mir i stabilnost na kontinentu, zbog čega ovaj deo Evrope mora biti deo evropskog procesa.\n- Ako neko misli da su svi problemi na Balkanu rešeni on je u dubokoj zabludi. Pričam to zbog svih drugh faktora koji će nas sačekati - ukazao je on.\nŠto se odnosa sa NATO-om tiče on je konstatovao da su dobri, i u šali rekao da preko Jensa Stoltenberga Srbija ima svog predtsavnika u tom savetu.\nA predstavnicima NATO je poručio da u Srbiju dolaze redovnim avionskim linijama, za razliku od ranije.\n- Srbija za sada nema potrebe da ulazi u NATO i ne treba da ratuje sa njima, već da traži zajednički jezik. Sve je prolazno, samo stalni srpskih interesi nisu, i to je osnovno načelo srpske diplomatije - zaključio je on.\nObjavljeno na sajtu telegraf.rs »\nSAD: Srbija da osudi nuklearne aktivnosti Severne Koreje\nI Srbi da udare na severnu Koreju: Evo kako je Dačić odgovorio na zahtev američke diplomatije\nVašington poručuje: Srbija da osudi nuklearne aktivnosti Severne Koreje!\nStigla nam poruka iz Vašingtona: Srbija da osudi nuklearne aktivnosti Severne Koreje\nSAD traže od Srbije da osudi aktivnosti Pjongjanga\nN1 Info (44) Blic (11) RTS (10) B92 (6) Politika (5) Telegraf (5) RTS (2)\nVlada Srbije Ivica Dačić NATO EU\nSuzana Paunović: Radi se na većoj zaštiti ljudskih prava\nB92 pre 11 minuta\nPremijerka u Naučno-tehnološkom centru NIS\nKukan: Ne pita se samo Makron o proširenju EU\nRTV pre 41 minut\nVučić u dvodnevnoj poseti Azerbejdžanu\nGradska vlast u Nišu izbegava javnu debatu o aerodromu


PPS i NDB se oštro protive privatizaciji instituta „Jaroslav Černi“ - SOLIDARNOST\nPPS i NDB se oštro protive privatizaciji instituta „Jaroslav Černi“\nPolitička platforma Solidarnost i pokret Ne davimo Beograd održali su konferenciju za štampu povodom privatizacije instituta „Jaroslav Černi“, koju smatraju još jednom u nizu problematičnih odluka vlasti kojima se ugrožava javni interes\nKonferencija za štampu održana je u podne ispred sedišta Ministarstva privrede, u kom je bilo zakazano otvaranje ponuda za privatizaciju 92% vodoprivrednog instituta „Jaroslav Černi“.\nAleksandra Lakić, portparolka Solidarnosti, obratila se javnosti sa porukom da je za ovu političku platformu privatizacija strateških institucija poput vodoprivrednog instituta neprihvatljiva. Lakić je podsetila na ogromno znanje o upravljanju vodama koje je u institutu sakupljeno, a koje, kako je rekla, treba i mora da se koristi u javnom interesu. Ona je upozorila na to da usled privatizacije instituta može doći do problema sa snabdevanjem pijaćom vodom i njenom ekonomskom dostupnošću.\n„Iskoristila bih opriliku da pozovem sve građane i građanke da nas podrže u borbi da smenimo ovu korumpiranu vlast i da joj svojom brojnošću i odlučnošću poručimo ko su zaista patriote u ovoj zemlji – da li oni koji rasprodaju njene resurse i koji ih koriste za lično bogaćenje, ili svi mi koji želimo da ova zemlja sa svim njenim bogatstvima pripada onima koji u njoj žive“, zaključila je Lakić.\n„Posebno nas plaši vest da je u privatizaciju uključena velika kompanija Milenijum tim koja nas je, da podsetimo, tužila za po sto hiljada evra štete koje smo joj navodno naneli zbog ukazivanja na razne problematične projekte koje ova kompanija ima i tužila brojne medije koji su o tim projektima izveštavali“, rekao je Veselinović. Komentarišući dalje tu vest, on je izjavio da misli da je u pitanju jedna vrsta pritiska i nameštanja posla Milenijum timu da ova privatizacija prođe što lagodnije. Po Veselinovićevom mišljenju, samo otvaranje ponuda organizovano je radi stvaranja privida demokratskih procedura.


Skupština opštine usvojila odluku o osnivanju pravoslavnog obdaništa - lukavicaonline.com\nOdbornici Skupštine opštine Istočno Novo Sarajevo usvojili su odluku o osnivanju Javne predškolske ustanove koja će, prema prijedlogu Mitropolije dabrobosanske, nositi naziv “Sveti patrijarh Pavle”.\nNačelnik opštine Ljubiša Ćosić ocijenio je da je ovo najveći uspjeh današnje sjednice, koja je održana na kraju mandata.\n“Danas smo donijeli odluku o osnivanju pravoslavnog dječijeg obdaništa sa Mitropolijom dabrobosanskom, kao što smo to i najavljivali. Donesena je odluka i o imenovanju vršioca dužnosti direktora Vesne Ćerviz, koja će tu dužnost obavljati na period do šest mjeseci”, rekao je Ćosić novinarima nakon sjednice.\nOn je izrazio veliku zahvalnost administratoru Mitropolije, Njegovom preosveštenstvu vladiki zahumsko-hercegovačkom Grigoriju, koji je dao saglasnost Upravnom odboru Mitropolije da opština Istočno Novo Sarajevo i Mitropolija dabrobosanska zajedno osnuju prvo obdanište u Republici Srpskoj.\n“Nadam se da ćemo u narednom periodu posebnim ugovorom regulisati naše odnose i obezbijediti bolje funkcionisanje ove ustanove na jedan drugačiji način, a u korist naše djece”, rekao je Ćosić.\nOn je naglasio da ovaj čin nije nikakvo miješanje, niti saradnja sa crkvom na poslovima odgoja predškolske djece, dodavši da je ovo jedan put da se djeca predškolskog uzrasta razvijaju na principima i načelima pravoslavlja i svega onoga što pravoslavlje nudi.\n“Ovo nikako ne isključuje djecu drugih vjeroispovjesti. Brojni su primjeri ovakvim ustanova i u Republici Srpskoj i u Federaciji BiH, u kojoj Katolički školski centar pohađa dosta pravoslavne i bošnjačke djece. Zašto sutra i djeca druge vjeroispovjesti ne bi bila upisana u pravoslavno obdanište u Istočnom Novom Sarajevu”, kaže Ćosić.\nOn očekuje da će obdanište u narednih 10 dana biti opremljeno, te da će prve korisnike primiti za mjesec dana. Načelnik opštine Istočno Novo Sarajevo izrazio je žaljenje što današnjoj sjednici Skupštine opštine, na kojoj se donosila odluka o osnivanju ove javne predškolske ustanove, nisu prisustvovali odbornici SDS-a, navodeći da građani, bez obzira na sva politička mimoilaženja, to ne zaslužuju.\nĆosić smatra da je su ovaj mandat u opštini Istočno Novo Sarajevo obilježile dvije velike stvari – gradski park “Gavrilo Princip” i dječije obdanište koje nosi naziv “Sveti patrijarh Pavle”.\n“Ovo će i te kako obilježiti ovu lokalnu zajednicu i dati joj prefiks zajednice koja vodi računa o ljudima koji su zadužili naš narod, o čovjeku koji je odredio budućnost ovih prostora u nacionalnom i državnom smislu, te čovjeku koji je odredio ovaj prostor na bazi svojih životnih, moralnih i duhovnih načela kojima je živio”, naglasio je Ćosić.\nPreviousKarate klub “IGMAN” vrši upis\nNextReakcija Evropske komisije na nezakonito ugovorene klauzule vezane uz švajcarski franak\nPredstavnički dom Parlamenta BiH danas po hitnom postupku razmatra izmjene Zakona o akcizama i pratećih zakona


Saša Radulović: DJB će imati kandidata na predsedničkim izborima | Novinska agencija Beta\nPOLITIKA | 15.04.2021 10:25 > 15.04 10:25\n"Kandidat za predsednika Srbije mora da štiti Kosovo i Metohiju u sastavu Srbije, i da bude garant opstanka Republike Srpske, da nije marioneta Berlina i Evropske unije (EU) i koji može da privuče ne samo glasove opozicije, već i glasače vlasti", objasnio je predsednik DJB.\n"Ogromna većina njih glasa iz ubedjenja, a ne iz koristi. Može to njihovo ubedjenje nekome da se ne svidja, ali oni procenjuju da je vlast bolja od alternative. Vlast se ne menja tako što opozicioni političari i glasači sve glasnije jure sopstveni rep i vredjaju glasače vlasti", rekao je Radulović i dodao da je posao opozicionih političara da pridobiju glasače vlasti.\n"Medijski mrak i nedostatak informacija, bilo da se radi o RTS-u i Pinku, bilo da se radi o TV N1 i Novoj S, je razlog za ovakvo mišljenje većine", ocenio je Radulović.\n"Kada se to promenilo? Kada je prethodna vlast krenula da ukida Srpsku pravoslavnu crkvu (SPC) i pravi crnogorsku crkvu. To je bila tema za koju je 10 odsto glasača vlasti, koji su na prethodnim izborima glasali za vlast, i oko 10 odsto apstinenata, koji na prethodnim izborima nisu glasali jer nisu imali razlog, reklo: ovo ne može", naveo je Radulović.\n"Da bismo pobedili predsednika SNS-a, potrebno je da dodjemo do drugog kruga predsedničkih izbora. Ako predsednik SNS-a u prvom krugu osvoji preko 50 odsto glasova, džaba nam odličan kandidat koga su izabrale 'elite' iza ledja naroda svi smo izgubili", rekao je Radulović komentarišući, izmedju ostalog, i predlog Skupštine slobodne Srbije da opozicione stranke na sopstvenim izborima izaberu jednog kandidata za predsednika Srbije.\n"Ako svi zajedno usvojimo strategiju da se ne napadamo i da svi tretiramo prvi krug predsedničkih izbora kao praznik demokratije u kome će opozicioni birači izabrati najboljeg za pobedu u drugom krugu, onda prepucavanja, recimo, izmedju Tadića i Djilasa o 'najboljem kandidatu' nestaju", rekao je predsednik DJB.\n"Kontrolori moraju da rade zajedno da bi sprečili izbornu kradju i imali dovoljno predstavnika u Republičkoj izbornoj komisiji. Džaba nam kampanja ako ne možemo da zaštitimo zapisnike i džakove", naglasio je on.\nPrema Radulovićevim rečima, jedan od benefita plana koji DJB zove "Krug za drugi krug" je da izbegava gloženje u opoziciji, omogućava svima da imaju svog kandidata, bez obzira na koalicije koje budu pravljene za beogradske, borske i eventualne parlamentarne izbore.\n"Ukoliko smo svi zajedno u projektu 'Krug za drugi krug', onda čak i više kandidata iz jedne koalicije ne smeta. Ako verujemo u demokratiju i volju naroda, onda je ovo put", kazao je on.\n"Opozicija u Crnoj Gori je razbila nekoliko mitova koji se već godinama plasiraju biračima u Srbiji. Pali su mit o jednoj koloni, mit da promena ne može da se desi na izborima, mit da su za pobedu potrebno novi ljudi, mit da opozicija dobija izbore nudeći konkretna rešenja gradjanima, kao i mit da se promena dešava samo na predsedničkim izborima", naveo je on.\nUpitan da li će i s kim pokret Dosta je bilo, na beogradskim i parlamentarnim izborima izaći u koaliciji, Radulović je rekao da sve stranke treba samostalno da izlaze. "Političke opcije koje ne mogu samostalno da predju cenzus ne treba da postoje. DJB je jedan od stožera okupljanja i videćemo da li će biti potrebe da nekome pomognemo da ne ostane ispod cenzusa", kazao je on.\n"DJB neće praviti koaliciju sa političkim opcijama za koje 'EU nema alternativu', koje su spremne da 'trguju' sa Kosovom i Metohijom, koji podržavaju migrantsku politiku vlasti, kojima je u redu trovanje naše vode, vazduha i zemlje i guranje naših reka u cevi", istakao je predsednik DJB.\n"Pokušaćemo da popravimo stvari, ali ne očekujemo ništa", rekao je on.\n"Ideja da EU, odnosno vladajuća većina u EU, bude nezavisni moderator je u najmanju ruku tragična. Vladajuća većina EU koju predvodi Berlin podržava ovu vlast u svemu što radi u Srbiji. EU samo smeta u razgovorima vlasti i opozicije", naveo je.\n"Vlast je svojim neodgovornim ponašanjem, uništavanjem demokratije i vladavine prava, falsifikovanjem izbora dovela Srbiju i sebe u situaciju da sa tročetvrtinskom većinom u Skupštini bude na vatrometini interesa Berlina, bez zaštite opozicije po pitanjima od nacionalnog i državnog interesa, kao što je to pitanje Kosova i Metohije", rekao je on.\nUpitan koliko je realno da na predstojećim izborima dodje do promene vlasti na bilo kojem nivou, Radulović kaže da je to realno, "ako budemo ozbiljni".\n"Na žalost, opozicija se do sada pokazala kao veoma nepromišljena i neozbiljna, sa neozbiljnim zahtevima i ishitrenim odlukama. Pitanje je da li se radi o neznanju ili svesnoj nameri. Ovo ne čudi s obzirom da osim pet relevantnih političkih opcija, a to su DJB, SSP, DSS, Dveri i Narodna stranka, ostatak opozicije čine lideri bez organizacije i bez biračkog tela, koji dobijaju i arče prostor u medijima i pomažu vlasti da sludjuje biračko telo”, zaključio je predsednik pokreta Dosta je bilo.


Rumunija objavila predlog zakona o regulisanju izdavanja digitalne valute - Crypto Telegraf\nRumunske vlasti su objavile nacrt zakona koji reguliše izdavanje “e-novca” u zemlji.\nNacrt navodno opisuje elektronski novac kao “novčanu vrednost koja se čuva elektronski, uključujući i magnetno, koja predstavlja potraživanje sredstava izdatih od strane izdavaoca radi obavljanja platnih transakcija i koje prihvata osoba koja nije izdavalac elektronskog novca.” Prema dokumentu, svako pravno lice koje se zalaže za izdavanje elektronskog novca mora imati osnovni kapital od najmanje 350.000 evra (409.000 dolara), dok su njegovi članovi predmet odobrenja od strane Rumunske nacionalne banke (BNR).\n“To je izazov za bankarski sistem jer ova oblast nije dobro regulisana i verujem da bi to trebalo da se desi. To je oblast u kojoj cirkuliše puno novca, ali to je i nova tehnologija.”\n← IBM potpisao ugovor od 740 miliona dolara sa australijskom državom\nVenecuela će finansirati stanovanje za beskućnike sa nacionalnim kriptovalutom Petro →\nSrijeda, 22. Januara 2020 Srijeda, 22. Januara 2020 T.A.


Djecije 'igre državnosti'\nizvor: rse foto: rfe 10.01..2018.\nMladi Saveza nezavisnih socijaldemokrata (SNSD) su 8. januara dijelili na trgu Krajine u Banjaluci knjižice koje su nazvali pasoš Republike Srpske (RS). Isto su uradili i 9. januara u 11 opština ovog bh. entiteta. Na ovom "dokumentu" otisnut je datum izdavanja 9. januar 2018.\nDa li se radi samo o duhovitom potezu mladih ili iza ovoga stoje ozbiljne ideje na kojima ova stranka već godinama radi?\nPrvi ovaj dokument dobila je premijerka RS-a i potpredsjednica SNSD-a Željka Cvijanović, za koju je ova akcija kreativna i kojom može da se privuče pažnju na ono što jeste najvažnije za RS.\n"Ovo je jedna fina akcija mladih socijaldemokrata. Mislim da je pasoš sadržajan, da sadrži ono što treba da sadrži, da se dobro promovišemo, tako da to nije stvar na kojoj ćemo se zaustaviti", izjavila je Cvijanović.\nS druge strane, ministar civilnih poslova Bosne i Hercegovine Adil Osmanović ocijenio je izradu nepostojećeg pasoša s grbom bosanskohercegovačkog entiteta RS-a provokacijom, ali i pustim željama pojedinaca.\n"To čak nije ni krivotvorenje jer se ovdje radi o nepostojećim pasošima kojih nema nigdje. To je isto kao kada bi neko napravio pasoš ili ličnu kartu neke mjesne zajednice u BiH. Taj takozvani pasoš ne vrijedi ni u Banjaluci", kazao je Osmanović.\nMladi SNSD-a sličan potez pred Dan RS-a povukli su i prije dvije godine kada su na adresu Ureda visokog predstavnika (OHR) poslali hiljade čestitki s porukom da Valentin Incko i strane sudije treba da idu kući.\nIako ovo može izgledati i kao duhovitost podmlatka SNSD na ovaj način se nastavlja promovirati politiku ove stranke odnosno nezavisnost Republike Srpske u futuru, ocjenio je sociolog Srđan Puhalo.\n"Oni retorički ne odustaju od te ideje nezavisne Republike Srpske, ali ne daju nikakve garancije i nikakva obećanja kada će se to desiti. Oni samo kažu da su oni nosioci te ideje i da će predano raditi na tome", objašnjava Puhalo.\nKako kaže Puhalo, problematično je što ovu ideju niko u ovom bh. entitetu ne dovodi u pitanje.\n"Opozicija mudro ćuti. Intelektualci mudro ćute, navijaju ili se slažu sa tim. Tako da jedine reakcije dolaze i Federacije BiH što negdje Dodik i želi. To mu diže rejting i to ga pozicionira kao nekoga ko je nosilac te ideje i čovjek koji se najviše za to zalaže, i ajde da kažemo eksluzivni patriota", dodaje Puhalo.\nI kroz jučerašnje obilježavanje 9. januara jedna od dominantnih tema je bilo isticanje RS-a kao države i ujedinjene sa Srbijom. Međutim, ovaj put Milorad Dodik se u promociji te ideje manje pojavljuje ali su zato o tome govorili gosti.


Amerika i Izrael postigli strateški sporazum - Sputnjik Srbija\n21:30 27 Januar 2020\n19:14 29.12.2017 (osveženo 22:54 29.12.2017) Preuzmite kraći link\nPredstavnik Bele kuće potvrdio je da su se SAD i Izrael dogovorili da se suprotstave dejstvima Irana.\n„Dve delegacije su postigle dogovor o zajedničkim okvirima buduće saradnje u vezi s neprijateljskom delatnošću Irana“, rekao je sagovornik RIA Novosti.\nRanije je izraelski Kanal 10 saopštio da su Izrael i SAD tokom tajnog sastanka u Beloj kući osmislili zajedničku strategiju za obuzdavanje Irana.\nPrema navodima televizijskog kanala, 12. novembra u SAD je stigla delegacija izraelskih činovnika iz odbrambenog resora. Delegaciju je predvodio savetnik za nacionalnu bezbednost Meir Ben Šabat. Tokom posete izraelska delegacija se srela s timom američkih činovnika iz odbrambenog i obaveštajnog sektora, pod rukovodstvom Herberta Makmastera.\nPrema rečima izvora u američkoj vladi, nakon dvodnevnih pregovora SAD i Izrael su potpisali „Memorandum o razumevanju u vezi s iranskim pitanjem“.\nDokument podrazumeva osnivanje četiri radne grupe koje će se usredsrediti na niz ključnih pitanja u vezi s iranskim nuklearnim i balističkim programom, kao i isporukama naoružanja u tom regionu.\nPrema navodima izvora televizijskog kanala, prva radna grupa će se baviti „tajnim i diplomatskim radom na ukidanju iranskog nuklearnog programa“.\nCilj druge grupe biće „ograničavanje prisustva Irana u regionu, pre svega u Siriji i Libanu“.\nZadatak treće grupe je „obuzdavanje balističkog programa Irana“ i „ograničavanje pokušaja da se iranske rakete isporuče Hezbolahu“.\nČetvrta grupa će pratiti širenje napetosti u regionu u koje bi mogao da bude umešan Iran.\nIzraelski visokorangirani činovnici potvrdili su televizijskom kanalu da su SAD i Izrael postigli strateški sporazum u vezi s iranskim pitanjem.\nobuzdavanje, nuklearni program Irana, Bela kuća, Izrael, SAD, Iran


Dodatnih 15 miliona za zaštitnu opremu u vrtićima| Grad Beograd\nDodatnih 15 miliona za zaštitnu opremu u vrtićima\nSekretarijat za obrazovanje i dečju zaštitu obezbedio je dodatnih 15 miliona dinara za kupovinu zaštitne opreme namenjene zaposlenima u beogradskim vrtićima, izjavio je gradski sekretar Slavko Gak.\n– Maske, dezinfekciona sredstva, oprema za higijenu ne smeju da nedostaju vrtićima. Obezbedili smo još novca za kupovinu dodatnih zaliha kako bi predškolske ustanove imale rezerve za predstojeće dane – rekao je Gak.\nOn je istakao da se u vrtićima bez izuzetka poštuju i sprovode sve preporučene epidemiološke mere, da sredstava za higijenu ima dovoljno, kao i zaštitne opreme za zaposlene. Pokazalo se koliko je to važno za borbu sa virusom korona, imajući u vidu da je zaražavanje u beogradskim vrtićima sporadično, napomenuo je Gak.\n– Uspevamo u tome da svaki pojedinačni slučaj zaraze držimo pod kontrolom, ne dozvoljavamo širenje virusa kada se pojavi, a kao rezultat svega toga imamo bezbedne vrtiće. Slede nam hladniji i teški dani u epidemiološkom smislu, te je važno da vrtići budu potpuno spremni za nove izazove – poručio je Gak.\nGak je pohvalio angažovanost i profesionalnost skoro 9.000 zaposlenih u 17 beogradskih predškolskih ustanova. Prema njegovim rečima, oni daju primer kako se moraju ponašati zaposleni u ustanovama tokom epidemije, uz održavanje procesa rada koji su neophodni.\n– Visoka odgovornost i profesionalnost su jedini odgovor na situaciju u kojoj svi imamo obavezu da, pre svega, sačuvamo zdravlje, ali i da sprečimo da virus zaustavi život – zaključio je Gak i dodao da su svi vrtići opremljeni beskontaktnim toplomerima, maskama, dezinfekcionim sredstvima, te da i u hladnijim danima, kada deca manje borave napolju, zaposleni uspevaju da sprovode sve mere.


Danas počinje dopuna „bus plus“ kartica - Dnevni list Danas\nDanas počinje dopuna „bus plus“ kartica\nDopuna nepersonalizovanih beskontaktnih smart kartica, kao i prodaja papirnih smart kartica za vozila javnog gradskog prevoza u okviru novog sistema naplate karata „Bus plus“ počinje danas, dok je dopuna personalizovanih kartica najavljena za 25. januar, izjavio je direktor Direkcije za javni prevoz Zoran Šarac.\n0Piše: N. R. 17. januara 2012. 23.19\n– Nepersonalizovane beskontaktne smart kartice građani mogu dopuniti na 800 prodajnih mesta u gradu. Od danas će pored već najavljivanih kategorija svoje elektronske karte moći da kupe i lica starija od 65 godina. Sve dopune će se vršiti elektronskim putem po već utvrđenom cenovniku – rekao je Šarac.\nPrema njegovim rečima, sva prava korisnika i cena prevoza ostaju isti, jedino što novi sistem naplate i kontrole prevoza menja jeste način na koji će se pomenuta procedura sprovoditi.\n– Kako bi se sugrađani koji koriste vozila javnog gradskog prevoza lakše snalazili od 1. februara, za kada je i najavljen start sistema, od ponedeljka je na terenu i 106 radnika „Bus plusa“ koji edukuju putnike o novom sistemu – objasnio je Šarac.\nOn je podsetio da su u prodaji četiri vrste kartica. Jedna vrsta je personalizovana beskontaktna smart kartica sa slikom i ličnim podacima korisnika, koja u starom sistemu menja takozvanu legitimaciju ili povlasticu. Ovu vrstu kartice može da koristi jedna osoba i na nju će se uplaćivati mesečni iznos za neograničeni broj vožnji za predviđenu kategoriju korisnika. Nepersonalizovana beskontaktna smart kartica moći će da se dopunjava nebrojeno puta sa najmanjim iznosom u visini karte za jednu vožnju. Papirna smart kartica, namenjena ljudima iz unutrašnjosti koji retko dolaze u prestonicu, kao i turistima, moći da se kupi po ceni od 40 dinara sa kreditom od 600 dinara.\nSvi putnici će morati da validiraju karticu, nezavisno od toga koju vrstu kartica poseduju. Na osnovu parametara dobijenih validacijom, stručne službe Direkcije za javni prevoz, dodao je Šarac, imaće mogućnost da planiraju linije i tako organizuju kvalitetniji i brži prevoz putnika.\nIzdato 400.000 karata\nBeograđanka Jovanka Vuković, diplomirani grafičar, 400.000. je vlasnica „bus plus“ personalizovane kartice, koja je izdata juče oko 15 časova na trećem spratu Beograđanke. „Iznenađena sam, ali i vrlo srećna što sam baš ja kupila 400.000-tu karticu“, rekla je Vukovićeva, kojoj je sistem Bus plus kao nagradu obezbedio besplatnu šestomesečnu pretplatu za Bus plus, a od partnera sistema, MTS, Erste i Tempo, dobiće mobilni telefon, promotivni materijal i paket proizvoda. Iz Bus plusa saopštavaju da danas na 800 prodajnih mesta počinje prodaja i dopuna nepersonalizovanih „bus plus“ kartica, kao i dopuna personalizovanih „bus plus“ kartica za one koji imaju više od 65 godina i koji uplatom od 400 dinara stiču pravo na besplatan javni prevoz u toku cele godine. B. K.


Vučić: Neću biti kandidat samo SNS\n► Vučić: Neću biti kandidat samo SNS\nPredsednik Srpske napredne stranke (SNS) Aleksandar Vučić izjavio je da on neće biti samo kandidat SNS.\n"Ukoliko Glavni odbor SNS u petak donese odluku o mojoj kandidaturi na predsedničkim izborima, ja neću biti kandidat SNS, već svih vas i moj posao je da jednako brinem o svakom članu Jedinstvene Srbije, SPS, Pokreta snaga Srbije i svih onih koji tu kandidaturu budu podržali", rekao je Vučić danas obraćajući se prisutnima u Batočini na proslavi krsne slave Jedinstvene Srbije, kojoj je prisustvovalo oko 750 funkcionera i članova stranke iz cele Srbije.\nVučić je rekao da je zahvalan i Ivici Dačiću i svima iz Jedinstvene Srbije, jer im je, kako je rekao, Srbija važnija od njihovih stranaka, prenela je televizija Palma plus.\nObeležavanju slave JS u Batočini, pored rukovodstva Jedinstvene Srbije na čelu s Draganom Markovićem Palmom, kao i članova stranke, prisustvovali su premijer Srbije i predsednik SNS Aleksandar Vučić, šef diplomatije i predsednik SPS-a Ivica Dačić, predsednik Pokreta snaga Srbije Bogoljub Karić, ministri i narodni poslanici.\nDačić je kazao da Vučića podržava zbog Srbije.\n"Vratili smo veru ljudima da Srbija može da igra jednu ranopravnu i značajnu ulogu na političkoj sceni. Srbija je decenijama unazad bila ponižavana, uništavana i pljačkana. Narod Srbije je zaslužio ima vlast i predsednika Republike koji dobro zna da u narednih 10 ili 20 godina Srbija treba da se nađe tamo gde joj je mesto. Ne samo kao članica Evropske unije, nego kao zemlja koja će nadoknaditi zaostatak koji smo imali u poslednjih nekoliko decenija", rekao je Dačić.\nOn je rekao da SPS ne podržava "Vučića zbog Vučića, nego zbog Srbije, zbog budućnosti Srbije i zato što je to najbolje za Srbiju".\nDragan Marković Palma je rekao da će Vučić pobediti u prvom krugu.\nOn je kazao da je 13 godina prošlo do kako je nastala Jedinstvena Srbija, koja je parlamentarna i državotvorna stranka i koja donosi državotvorne odluke.\n"Jedna od njih je i da naš kandidat na predsedničkim izborima bude Aleksandar Vučić. Zašto? Zato što niko nema pravo da zaustavi kontinuitet Srbiji. Zato što Vučić, fudbalskim rečnikom rečeno, nije običan igrač. On igra i napred i pozadi. U odbrani čuva svoj gol, a napred daje golove. Oni drugi koji se kandiduju u odbrani daju autogolove, a u napadu ne mogu da daju gol. Nama treba čovek koji zna šta treba građanima Srbije i siguran sam da pobeđujemo u prvom krugu. Aleksandar Vučić je kandidat Jedinstvene Srbije", kazao je Marković.\nOn je dodao se nekada uoči izbora govorilo da će Srbija izgubiti dva meseca, jer su izbori bili neizvesni.\n"Sada nećemo izgubiti ni jedan dan jer se pobednik unapred zna", rekao je Marković.\nPredsednik Srbije Aleksandar Vučić obišao je danas Kliniku za infektivne i tropske bolesti Kliničkog centra, koja nije obnavljana od 1926. godine, i najavio da će u rekonstrukciju te zgrade...\nKomšić: Skandalozni komentari Vučića o Ustavnom sudu BiH, od 'RS-egzita' nema ništa\nPredsedavajući Predsedništva Bosne i Hercegovine Željko Komšić ocenio je da su komentari predsednika Srbije Aleksandra Vučića o Ustavnom sudu BiH skandalozni i optužio ga da teži...


Imajući u vidu da je odlaganje Olimpijskih igara u Tokiju sve izvesnije, polako postaju i jasniji obrisi - kada bi one mogle da se održe.\nPrvobitni termin, 24. jul 2020, po svoj prilici će biti promenjen, jer to sada već zahteva više nacionalnih olimpijskih komiteta, a i sam Međunarodni olimpijski komitet je u nedelju najavio da će "početi da razmišlja o novim scenarijima".\nUz to, ovog jutra je japanski premijer Šinzi Abe je istakao da je sada već izvesno da je nemoguće održati pomenuti spektakl u ranije redviđenom terminu.\nFoto: TOMOHIRO OHSUMI/POOL / EPA;\nKako javlja italijanski SportMediaSet, tri nova datuma su u igri.\nPrvi predlog - da se Igre održe od 25. avgusta do 6. septembra, što je termin prvobitno predviđen za Paraolimpijske igre, koje bi se u novonastaloj situaciji održale odmah potom.\nDrugi predlog je da se Olimpijske igre održe od 9. do 25. oktobra, što ne bi bio prvi jesenji slučaj, jer se to desilo baš u Tokiju 1964. godine, kada su se odvijale od 10. do 24. oktobra.\nI, treće rešenje je, ukoliko se zdravstvena situacija koju je širom planete izazvala pandemija SARS-CoV-2 tipa korona virusa ne popravi do jeseni, da se Olimpijske igre pomere na 2021, a možda čak i 2022. godinu.


Vreme 826 - Amerika i Irak: Izborna i izlazna strategija -->\nDžonu Lepu, 32-godišnjem šefu medijske kampanje demokrata, i njegovom kolegi iz redova republikanaca Karlu Fortiju (34) ostalo je manje od nedelju dana da smisle kako će ispucati i poslednji cent od 60 miliona dolara koji je svaki od njih dobio da utroši na bezdušnu predizbornu kampanju. Ulog – prevlast u američkom Kongresu i Senatu – za obe strane je toliko veliki da politička utakmica svakim danom postaje sve prljavija.\nDemokrate su republikancima prepustile izvršnu vlast pre šest, a zakonodavnu prevlast pre dvanaest godina. Ovi izbori su im prva velika šansa da od republikanaca otmu bar jedan deo kolača i time poboljšaju šansu svom predsedničkom kandidatu. Iz sličnih razloga nervoza je pojačana i kod republikanaca, koji ne žele lako da predaju zakonodavnu vlast pre početka priprema za osvajanje Bele kuće.\nZato su se pokrenule čitave partijske mašinerije, koje preko medija svaljuju drvlje i kamenje jedna na drugu, a u koje se aktivno uključio i sam predsednik Buš. Medijski prostor zasut je oglasima u kojima se strane međusobno vređaju, a u jednom spotu u kome se čuju otkucaji tempirane bombe, pojavljuje se čak i zavet Osame bin Ladena koji podseća muslimane na svetu dužnost da ubijaju Amerikance.\nUNUTRAŠNJI I SPOLJNI PRITISAK: Džordž Buš\nSUŠTINA TRKE: Poruka koju republikanci u bici za duše američkih birača šalju jeste da je senka terorizma još nadvijena nad Amerikom, i da je sudbina zemlje (i planete) mnogo sigurnija sa njihovim vođstvom, prikazujući suparnike kao kukavice. "Ako demokrate dođu na vlast", poručio je predsednik Buš iz rodnog Teksasa tokom kampanje, "mi ćemo izgubiti, a teroristi će pobediti." Predsednik je, doduše, mislio na Irak, ali to i jeste suština ove predizborne trke, odnosno plan za povlačenje američke vojske. Poslednji put je ovo bila presudna tema na izborima u SAD pre više od 30 godina, kada je demokratski kandidat, senator Džordž Mekgavern izgubio na predsedničkim izborima. Poprište je tada bio Vijetnam, a Mekgavern je izgubio jer je zagovarao povlačenje američke vojske. Rat u Vijetnamu ostavio je trajne ožiljke u američkoj politici, ali demokratama i imidž slabih i popustljivih kada je reč o spoljnoj politici. Poverenje Reganu takođe je bilo čvrsto zasnovano na uverenju da će on bolje očuvati američke interese od "carstva zla", kako je nazvao Sovjetski Savez u jeku "hladnog rata".\nAli, nakon "crnog oktobra" za američke vojnike u Iraku, odakle ih se samo prošlog meseca u mrtvačkim sanducima kući vratilo više od 100, pozivanje na zbijanje redova u ratu protiv spoljašnjeg neprijatelja nije više delotvorno predizborno oružje. Kritike na račun američkog ministra odbrane Donalda Ramsfelda sve se glasnije čuju i iz redova republikanaca, koji u njegovoj tvrdokornosti vide prepreku za pobedu na izborima.\nPrvi put posle tridesetak godina američka javnost više veruje demokratama kada je reč o spoljnoj politici, a čak 46 odsto misli da bi demokrate bolje izašle na kraj s iračkom krizom od republikanca, u koje ima poverenje njih oko 34 odsto. Isto istraživanje pokazuje i da više od 30 odsto ispitanika smatra da je politika prema Iraku presudna za njihovo poverenje. Američki analitičari ukazuju da republikanci greše u taktici kada iračko pitanje, u koje su se do guše upetljali, dovode u čvrstu vezu sa mnogo širim ratom protiv terorizma, jer krah njihove politike u Iraku znači i slabost u borbi protiv terorizma. Birači, pokazuju ankete, sve glasnije pitaju da li Amerika pobeđuje u Iraku, i ako ne, šta politička elita misli da uradi po tom pitanju.\nKRVAVI BAGDAD: Iz vesti koje su tokom oktobra stizale iz Iraka, odgovor na prvo pitanje može se već nazreti, i on po republikance nije nimalo dobar. Mnogo je tužnija činjenica, međutim, da Irak nikada nije bio bliži građanskom ratu u kome je samo u oktobru, osim više od stotinu američkih vojnika, poginulo bar tri puta više iračkih, kao i nekoliko stotina civila. Američki vojnici sada imaju više posla u sprečavanju šiitskih paravojnih formacija da šire nasilje, nego u obračunu sa sunitskim pobunjenicima. Najkrvavije je bilo u Bagdadu, iračkoj prestonici, posebno u Sadr sitiju, delu grada iz koga se regrutuju pripadnici pobunjeničke armije Mahdi, lojalne antiameričkom islamskom vođi Muktadi el Sadru. El Sadr ima svoja uporišta i na jugu zemlje, gde mu se sve više suprotstavlja druga šiitska frakcija koju čini brigada "Badr", pod kontrolom Irana.\nStanovnici Bagdada iskoristili su u oktobru predah u krvoproliću i na veliki islamski praznik izveli decu u luna park Tofaha. Poslednji put im se ista prilika ukazala tek pre godinu dana, na isti ovaj praznik. Američka komanda na terenu nezvanično priznaje da želi odlučnije da se obračuna sa pripadnicima armije Mahdi, ali da ih u tome sprečava premijer Iraka Nuri al Maliki u strahu da će izgubiti podršku u šiitskim redovima na čijim je glasovima i došao na vlast pre samo šest meseci. Nerazumevanje na liniji Vašington–Bagdad sve više raste sa pritiskom američke administracije da vlada u Bagdadu preuzme što više odgovornost za mir i red u državi, iako ona puca po šavovima. Al Maliki je otišao toliko daleko da američkom predsedniku poruči da on jeste prijatelj Amerike, ali ne i "američki čovek u Iraku". Savetnik predsednika za nacionalnu bezbednost Stiven Hedli obreo se u iznenadnoj poseti Bagdadu da sa premijerom Iraka utanači plan za izlaznu strategiju, kako bi se omogućilo postepeno povlačenje američkih vojnika koje lokalno stanovništvo sve više doživljava kao okupatore.\nPODELA ZEMLJE: Ohrabreni međusobnim borbama između dve šiitske frakcije, irački suniti prvi put počinju da zagovaraju ideju o podeli zemlje na tri dela – sunitski, šiitski i kurdski, i stvaranje nezavisnog emirata. Do sada su se protivili planovima za podelu države, nazivajući ih "izralesko-američkom zaverom". Jan Egelund, visoki zvaničnik UN-a, zadužen za humanitarna pitanja, već je upozorio da Iraku preti humanitarna katastrofa zbog masovnog pomeranja stanovništva koje traži utočište u oblastima gde njihova etnička ili verska grupa čini većinu.\nUz to, kako saznaje "Njujork tajms", vladina komisija je utvrdila da na stotine hiljada komada oružja, namenjenih kao podrška iračkim vojnim i policijskim snagama, nije pravilno inventarisano, i da se u velikim količinama gubi svaki dan. Izveštaj ukazuje i na niz propusta u kontroli pošiljaka u naoružanju, koje su finansirali američki poreski obveznici. Istragu je naredio republikanski senator Džon Vorner, koji sada strahuje da je zbog američkih propusta dobar deo pušaka pao u ruke pobunjenicima, što zbog nesavesnosti američkih službi, posebno Pentagona, što zbog korupcije, što zbog prepada na konvoje sa opremom namenjenom iračkim snagama bezbednosti u nastajanju.\nOvako crnu sliku ni sam predsednik Buš nije mogao da predstavi kao veliku pobedu demokratije na Bliskom istoku, pa je prošle nedelje priznao da se stvari ne odvijaju u pravcu u kome se nadao i da priprema bolju taktiku za rešavanje nagomilanih bezbednosnih i političkih problema u Iraku.\nAko su iz svakodnevnih izveštaja o haosu u Iraku građani mogli lako sami da zaključe da li SAD pobeđuju u Iraku ili ne, na drugo pitanje za sada ni jedni ni drugi nemaju suvisli odgovor.\nBEZ VIZIJE: Nensi Pelosi, šefica demokratske grupe u Kongresu, koja bi u slučaju pobede bila najverovatniji kandidat za predsednicu Kongresa, zalaže se za postepeno povlačenje američkih trupa iz Iraka, sa planom da se otuda i potpuno povuku do kraja naredne godine. Bez obzira na obećanja, jasno je da ni demokrate nemaju jasnu viziju šta učiniti da stvari u Iraku krenu nabolje. Čak i ako osvoje Kongres i Senat na juriš, na talasu nezadovoljstva američke javnosti, jedini način da ostvare obećanje da će se trupe povući do kraja 2007, jeste ako demokratska većina uskrati novčana sredstva za izdržavanje ove nezahvalne vojne operacije koju je nametnula dosadašnja Bušova politika. Prema tome, sva je prilika da će izlazna strategija biti pronađena u saradnji demokrata i republikanaca, na čemu sada zdušno radi specijalna komisija za Irak, pod rukovodstvom Džejmsa Bejkera, državnog sekretara u vreme mandata Buša seniora.\nPredsednik Buš je nedavni talas nasilja u Iraku čak pripisao težnjama pobunjenika da se umešaju u američke izbore, iako je njima mnogo više stalo do borbe za vlast u sopstvenoj zemlji nego u Kongresu. Predizborne dileme oko Iraka možda najbolje ilustruje karikatura u jednim američkim novinama gde voditelj saopštava da se broj stanovnika u SAD po zvaničnom popisu popeo na 300 miliona, i da se svi, osim njih šestoro, slažu u oceni da je potrebno doneti novu strategiju za Irak. I Iračani i Amerikanci još čekaju odgovor na pitanje – kakvu?


Brinemo o korisnicima naših usluga – Gradski i prigradski saobraćaj Tuzla\nObavještenjaBrinemo o korisnicima naših usluga\nGradski i prigradski saobraćaj Tuzla najveću pažnju posvećuje sigurnosti i udobnosti svojih putnika. Sukladno s tim, GiPS Tuzla nastavlja da modernizuje svoje poslovanje i omogući svojim putnicima lijepe i ugodne trenutke.\nBriga o korisniku je prioritet u poslovanju ovog preduzeća. Želimo da naši putnici budu uvijek informisani o akcijama, kampanjama i novostima koje uvodimo. Naša stalna briga o korisniku ogleda se i kroz rad naše web stranice koja je osnovna komunikacijska poveznica sa korisnicima.\nNa web stranici smo kreirali posebnu kategoriju “Briga o korisniku” putem koje želimo da ostvarimo saradnju sa putnicima. Tu se nalaze kontakt forme preko kojih putnik može da ostvari komunikaciju sa nama. Bilo da ste izgubili neki predmet u vozilima GiPS-a ili imate pitanja u vezi sa informacijama o redu vožnje, o uslugama koje nudimo ili se želite informisati o bilo čemu vezano za prijevoz građana, osoblje Gradskog i prigradskog preduzeća Tuzla tu je da odgovori na vaša pitanja.\nBez kvalitetne komunikacije sa svojim putnicima ne možemo napredovati u smjeru u kojem želimo, a to je smjer ka zadovoljnom putniku. Od samih putnika dobijamo informacije o tome šta je to što njihovo putovanje čini udobnijim i ljepšim. Kroz interakciju sa svojim putnicima želimo da ostvarimo zadani cilj, a to je zadovoljan korisnik usluga Gradskog i prigradskog saobraćajnog preduzeća Tuzla.


Albanija se vinula u nebo (video) - Sputnjik Srbija\n13:37 15.09.2018 (osveženo 13:38 15.09.2018) Preuzmite kraći link\nAlbanska nacionalna avio-kompanija „Er Albanija“, koja je osnovana u partnerstvu sa turskom avio-kompanijom „Turkiš erlajns“, obavila je danas prvi let na relaciji Tirana–Istanbul, javlja agencija Anadolija.\nSa Međunarodnog aerodroma „Majka Tereza“ u Tirani prvim letom „Er Albanija“ danas je za Istanbul poletelo 80 uspešnijih albanskih studenata.\nIspraćaju prvog aviona na aerodromu prisustvovali su premijer Albanije Edi Rama, ambasador Turske u ovoj zemlji Murat Ahmet Joruk, brojni ministri i zvaničnici.\nPremijer Rama je u obraćanju na aerodromu izrazio svoje zadovoljstvo zbog činjenice da su prvim letom za Istanbul otputovali uspešni studenti.\n„To je simboličan let. Ovakvih letova ćemo imati još tokom meseca“, rekao je Rama.\nSvečanom ceremonijom održanom sinoć u Tirani Albanija je dobila svoju prvu i nacionalnu avio-kompaniju „Er Albanija“, koja je osnovana u partnerstvu sa turskom avio-kompanijom „Turkiš erlajns“. Ova kompanija će baviti putničkim i transportnim prevozom.


„Dovlatov“ od sutra i u bioskopima Brazila « FCS\n„Dovlatov“ od sutra i u bioskopima Brazila\nObaveštavamo vas da će već višestruko nagrađivano rusko-poljsko-srpsko ostvarenje „Dovlatov“ reditelja Alekseja Germana, mlađeg koliko od sutra, 14. juna, početi da se prikazuje i u Brazilu. Tamošnji distributer „Dovlatova“ je kuća Imovision, a nastanak ovog filma podržao i pomagao je i Filmski centar Srbije.\nKada je o distribuciji mimo matične Rusije reč, Dovlatov je već otkupljen za prikazivanje i distribuciju na nekoliko krupnijih tržišta širom Evrope. Pariška distributerska kuća „Alpha Violet“ prodala je ovaj film striming servisu Netflix za teritorije engleskog govornog područja i još neke druge oblasti. Tokom Berlinskog festivala ova cenjena distributerska kuća skolpila je dogovore za distribuciju ovog filma u Francuskoj, Španiji, Portugaliji, Bugarskoj, Rumuniji, Turskoj, Tajvanu i Kini. Pre toga, Dovlatov je prodat za distribuciju i u zemljama Baltika, te u Kini i Grčkoj.\nNaslovnu ulogu, lik ruskog pisca i disidenta, Sergeja Dovlatova, odigrao je mladi srpski glumac, Milan Marić. Dovlatov Alekseja Germana, mlađeg nastao je kao rusko-poljsko-srpska koprodukcija. Film je koproducirala beogradska kuća Art & Popcorn, a srpski koproducent je Miroslav Mogorović. Film je, između ostalih, podržao i Filmski centar Srbije.


Vazura: Neće biti suspenzije, platićemo sve\nRTV\t11.01.2017 23:12\nGeneralni direktor Partizana Miloš Vazura rekao je danas da taj fudbalski klub sigurno neće biti suspendovan iz Evrope, jer će namiri sve potrebne obaveze u predviđenom roku.\nU saopštenju UEFA se navodi da je Partizan u septembru dugovao skoro dva i po miliona evra, uglavnom za poreze i doprinose.\nIstiče se da je trogodišnja suspenzija neuobičajeno drastična kazna, ali je zaključeno da je opravdana s obzirom na činjenicu da je Partizan prekršio pravila o dugovanjima tri puta u poslednje tri godine.\nU saopštenju se podseća da je Partizan 2013. godine "zbog veoma sličnih okolnosti" dobio uslovnu jednogodišnju suspenziju iz evrokupova, zbog čega je zaključeno da sada mora da se izrekne stroža kazna.\nKako piše Žurnal, iz Partizana tvrde da je kazna uslovna i da neće biti aktivna ukoliko do 31. januara izmire preostala dugovanja, a pominju cifru od 360.000 evra.\nFK Partizan: Sutra plaćamo dug, hvala Vladi i Vučiću\nFudbalski klub Partizan saopstio je da će tokom sutrašnjeg dana isplatiti sva dugovaranja poveriocima i zahvalio se Vladi i premijeru Aleksandru Vučiću na pomoći.\nUEFA je danas objavila da su crno-beli kažnjeni suspenzijom u jednoj od naredne tri sezone kada izbore plasman na evro scenu zbog dugovanja, ali iz Humske tvrde da je sve u redu.\n"Povodom informacija u vezi sa kaznom koja je izrečena fudbalskom klubu Partizan od strane nadležnog organa UEFA za finansijsku kontrolu klubova, Upravni odbor obaveštava javnost da će u toku sutrašnjeg dana biti izmirene sve finansijske obaveze prema klubovima poveriocima u iznosu od 370. 000 evra, a po zahtevu UEFA", navodi se u saopstenju koje je objavljeno na sajtu kluba.\nKako se navodi, neizmirene poreske obaveze, koje se pominju u nekim medijima su regulisane zvaničnim reprogramom, koji je u međuvremenu već službeno dostavljen nadležnim organima UEFA.\n"Problemi u kojima se našao Partizan rešeni su uz svesrdnu i sveobuhvatnu pomoć državnih organa i Vlade Republike Srbije na čelu sa njenim predsednikom gospodinom Aleksandrom Vučićem. Na tom opsežnom zalaganju su iskreno zahvalni uprava FK Partizan i crno-bela sportska javnost", zaključuje se u saopstenju.